'Srbija posvećena ubrzanju digitalne transformacije'\nIzvor: B92, 18.Maj.2021, 20:05\n"Srbija posvećena ubrzanju digitalne transformacije"\nSrbija je posvećena razvoju digitalne infrastrukture i unapređenju regulative u oblasti razvoja elektronskih komunikacija, digitalnih usluga i digitalnog društva, poručila je resorna ministarka trgovine, turizma i telekomunikacija Tatjana Matić povodom Svetskog dana telekomunikacija i informacionog društva (World Telecommunication and Information Society Day - WTISD).\nMatić je istakla da je jedan od glavnih izazova premošćavanje digitalnog jaza između gradskih i seoskih >> Pročitaj celu vest na sajtu B92 << područja i da je zato njeno ministarstvo pokrenulo izgradnju širokopojasne mreže u seoskim područjima.\n"U okviru prve faze projekta biće obezbeđen ultrabrzi internet za 90.000 domaćinstava u ruralu, a u okviru druge faze za još oko 135.000 domaćinstava, uz obezbeđivanje osnovnog pristupa internetu za 65.000 domaćinstava", navela je Matić.\nMinistarka je dodala da je u oblasti regulative Ministarstvo sprovelo brojne aktivnosti u cilju postizanja potpune usklađenosti sa evropskim pravom.\nSvetski dan telekomunikacija i informacionog društva obeležava se od 1969. godine 17. maja, na godišnjicu potpisivanja prve Međunarodne telegrafske konvencije 1865. godine i na dan formiranja Međunarodne unije za telekomunikacije u Parizu, čiji je Srbija član od оsnivanja.\nMatić: Sajam u Madridu, nada za turizam u svetu\nIzvor: Radio Televizija Vojvodine, 19.Maj.2021, 16:24\nMinistarka trgovine, turizma i telekomunikacija Tatjana Matić, poručila je da danas otvoreni Međunarodni sajam turizma u Madridu (FITUR) predstavlja nadu za turistički sektor na globalnom nivou..."Ovaj sajam šalje poruku celom svetu da se turistička industrija može nadati boljim danima koji dolaze,...


saopštenja za štampu - EOS u Srbiji\nObaveštavamo vas o novostima.\nHome Mediji saopštenja za štampu\nSva saopštenja za štampu.\nEOS Matrix i Feitiansu ulažu u Begej-Plast 31-10-2018\nKompanija EOS Matrix, u saradnji sa kineskom kompanijom “Feitiansuje” potpisala je ugovor o prodaji nekadašnje firme Begej-Plast iz Perleza. Ugovor su potpisali direktor kineske kompanije Haiou Liu i zamenica generalnog direktora EOS Matrixa Jelena Jović, u prisustvu gradonačelnika Zrenjanina Čedomira Janjića. Кineski investitor obavezao se da će u fabriku i mašine investirati pola miliona evra, od čega će 180.000 EUR biti uloženo u fabriku, a oko 350.000 EUR u mašine. Ova investicija obezbediće 100 novih radnih mesta.\n„Današnje potpisivanje predstavlja važan korak za razvoj lokalne samouprave i nama je kao nemačkom investitoru važno i drago da možemo biti deo ovakve investicije. Ovo je prva saradnja koju mi ostvarujemo sa gradom Zrenjaninom i nadam se da ćemo imati sličnih uspešnih projekata i u budućnosti“ – zaključuje Jelena Jović\n100 kompanija dobilo savete kako da naplati potraživanja 29-11-2017\nKvalitet nije slučajnost 21-07-2017\nVežba i restrukturiranje 2017 02-06-2017\nSvaki treći račun se ne plaća na vreme, a nakon isteka roka plaćanja kompanije u proseku čekaju 50 dana na naplatu 12-04-2017\nZašto prilikom prodaje potraživanja posebnu pažnju treba obratiti na dokumentaciju 20-03-2017\nProdaja potraživanja: dokumentacija i izazovi iz perspektive kupca.\nNa poziv Udruženja banaka, Jelena Jović Milentijević, direktor kompanije EOS Matrix, učestvovala je na ovogodišnjem savetovanju pravnika pod nazivom „NPL i procena vrednosti u novom tržišnom i privrednom okruženju“, koja se održala od 16. do 17. marta na Paliću. Konferencija je okupila advokate i pravnike, a govorilo se o razlozima prodaje visoko rizičnih plasmana, procesu prodaje, izazovima prilikom prodaje NPL portfolija, iskustvima, ali i rešavanju pravnog okvira za banke.\nG-đa Jović Milentijević je održala prezentaciju „Prodaja potraživanja: dokumentacija i izazovi iz perspektive kupca“, gde se posebno osvrnula na sam proces prodaje potraživanja iz ugla kupca. Ona je napomenula da ključ uspešne realizacije prodaje potraživanja leži u detaljnoj i adekvatnoj pripremi za sam proces prodaje, kao i dobro organizovanoj i prezentovanoj dokumentaciji u vezi sa dugom. Za zakonske izazove i regulatorne prepreke i ograničenja, Jović Milentijević je tokom svog izlaganja\nKako naplatiti svoja potraživanja ukoliko poslujete u B2B sektoru 30-11-2016


Lažne Minecraft scareware aplikacije na Google Play prevarile stotine hiljada korisnika\nMobilni telefoni, 26.05.2015, 01:00 AM\nIstraživači iz kompanije ESET otkrili su više od 30 aplikacija koje se se prethodnih nekoliko meseci mogle preuzeti iz Googleove prodavnice aplikacija Play. Maliciozne aplikacije koje su predstavljane kao kodovi za varanje (cheats) za popularnu igru Minecraft, instaliralo je više od 600000 Android korisnika.\nIako je zahvaljujući Googleovom automatskom skeneru aplikacija Bouncer smanjen broj malicioznih aplikacija u Google Play, one se ipak povremeno pojave u prodavnici aplikacija, što dokazuje i otkriće 30 scareware aplikacija koje su postavljene na Google Play tokom poslednjih 9 meseci.\nVećina ovih aplikacija su predstavljane kao cheats za popularnu igru Minecraft. Sve ove aplikacije su lažne, i ne pružaju korisnicima ono što obećavaju. Jedino što rade je prikazivanje banera kojima pokušavaju da prevare korisnike da su njihovi Android uređaji zaraženi “opasnim virusomima”. Korisnici se upućuju da uklone viruse aktivacijom premium SMS servisa sa cenom nedeljne pretplate od 4,80 evra.\nSve ove maliciozne aplikacije se ponašaju na sličan način, a jedino po čemu se razlikuju su nazivi i ikone. One su postavljene na Google Play sa različitih naloga, ali u ESET-u pretpostavljaju da su sve one delo jedne osobe.\nPrve scareware aplikacije postavljene su u Play prodavnicu u avgustu prošle godine. Dok su bile u prodavnici, dobile su loše ocene i negativne komentare, ali prema javno dostupnim podacima Google Play prodavnice, nekoliko njih je preuzeto između 100000 i 500000 puta. Ukupan broj instalacija za 33 scareware aplikacije koliko ih je identifikovao ESET je između 660000 i 2800000.\nPosle instalacije, sve aplikacije se ponašaju na sličan način. Ikone aplikacija slične su ikoni oficijalne igre Minecraft.\nKada se aplikacija pokrene, trepćući reklamni baner prekriva ceo ekran. Aplikacija ima tri dugmeta - Start, Options i Exit, ali nijedna od ove tri funkiconalnosti nije implementirana u kodu aplikacije.\nReklame su na različitim jezicima, u zavisnosti od lokacije korisnika uređaja.\nSvaki korisnikov pokušaj interakcije sa aplikacijom - bilo da pokušava da klikne na Start, Options ili Exit, ili da klikne na brojne reklame - dovešće do iskakanja prozora sa upozorenjem u kome se kaže da je uređaj inficiran virusom i da se korisniku pruža mogućnost da ga ukloni.\nKlik na upozorenje vodi do sledećeg nivoa ove prevare - do nekoliko web sajtova sa još zastrašujućih poruka. Na jednom od ovih sajtova piše da sajt pripada legitimnom proizvođaču antivirusa, kompaniji G Data, iako ta web stranica nema nikakve veze sa softverom nemačkog proizvođača antivirusa.\nU završnici ove prevare, scareware priprema jedan SMS u default SMS aplikaciji uređaja. Tekst te poruke pojavljuje se kao aktivacija antivirusnog programa.\nAplikacija nema dozvole da šalje sama SMS poruke tako da se oslanja na društveni inženjering i korisnike koje će pokušati da prevari da to urade sami, svojeručno.\nAko korisnik nasedne na prevaru, to će ga nedeljno koštati 4,80 evra.\nGoogleov Bouncer je počeo proveru svih aplikacija na Google Play krajem 2011. godine, i zahvaljujući njemu smanjen je procent malicioznih aplikacija u prodavnici za oko 40%. U martu ove godine, Google je objavio da će ubuduće aplikacije pregleđivati i ljudi. To bi trebalo da unapredi bezbednost i još više smanji broj malicioznih aplikcija na Google Play.\nKorisnici Androida mogu da izbegnu instalaciju malicioznih ili neželjenih aplikacija ako izbegavaju preuzimanje aplikacija iz nezvaničnih prodavnica i ako redovno ažuriraju svoj sigurnosni softver na Androidu. Takođe, prilikom instaliranja svake aplikacije potrebno je odvojiti par minuta da bi ste pročitali ocene i kritike ljudi koji su je već instalirali. Takođe, treba voditi računa i o tome koje dozvole zahtevaju aplikacije prilikom instaliranja.\nESET je o svom otkriću obavestio Google posle čega su sporne aplikacije uklonjene iz Play prodavnice.


Šta se krije iza plana da se Srpska optuži za secesiju dok Bakir gomila oružje - 10.05.2018, Sputnik Srbija\nŠta se krije iza plana da se Srpska optuži za secesiju dok Bakir gomila oružje\nUmesto da uoči problem neusvajanja izmena izbornog zakona u Federaciji BiH, visoki predstavnik Valentin Incko iznosi niz paušalnih optužbi na račun Republike... 10.05.2018, Sputnik Srbija\nanalize i mišljenja, komentari i analitika, republika srpska (rs), federacija bih, milorad dodik, valentin incko, miloš šolaja, aleksandar vranješ, evropska unija (eu), izveštaj valentina incka savetu bezbednosti, bosna i hercegovina (bih)\n21:15 10.05.2018 (Osveženo: 10:45 24.08.2021)\n© AP Photo / Amel EmricBošnjačke zastave na protestu u Sarajevu, 4. maja 2018. godine\nUmesto da uoči problem neusvajanja izmena izbornog zakona u Federaciji BiH, visoki predstavnik Valentin Incko iznosi niz paušalnih optužbi na račun Republike Srpske. Secesija RS je potencijalni odgovor na kršenje Dejtonskog sporazuma, dok Bakir Izetbegović gomila oružje koje je stvarno.\nNajnoviji izveštaj visokog predstavnika za BiH Valentina Incka gomila je laži, reakcija je predsednika Republike Srpske (RS) Milorada Dodika na ono što je Incko rekao u Njujorku pred Savetom bezbednosti UN u svom redovnom polugodišnjem obraćanju tom telu.\nSrpska, prema Dodikovim rečima, nije donela nijednu odluku koja se bavi pitanjem secesije, premda secesija kao politička tema postoji i postojaće i to niko ne može da zaustavi.\n„Incko je pred UN bezočno slagao čitav svet i Savet bezbednosti, na taj način kaljajući Republiku Srpsku“, zaključio je Dodik.\nIzveštaji visokog predstavnika već godinama su neizbalansirani na štetu RS, ocenjuje banjalučki politikolog Miloš Šolaja.\nDodik: Incko će opet izmišljati i optužiti Srpsku\n5 Maj 2018, 22:30\n„I ovaj put je Incko, umesto da uoči mnogo veći problem za BiH, a to je neusvajanje izbornog zakona, koji treba da definiše odnose između Bošnjaka i Hrvata u Federaciji BiH (FBiH), dakle, u drugom entitetu, što predstavlja stvarnu opasnost za budućnost BiH, doneo čitav niz paušalnih optužbi koje jesu politička retorika, ali nisu realan politički proces“, objašnjava Šolaja.\nTa retorika odnosi se na moguću nezavisnost ili zahteve za nezavisnost, što je, prema Šolajinim rečima, jedna od političkih ideja o kojima je moguće diskutovati, ali čija realizacija zavisi upravo od toga koliko će Incko doprineti da BiH bude stabilna onako kako je zamišljeno Dejtonskim sporazumom.\nIncko je ponovo zloupotrebio svoju funkciju da u izveštaju istakne RS kao osnovni remetilački faktor u BiH, smatra politikolog Aleksandar Vranješ.\nSecesija nije zvanična politika niti Vlade, niti Narodne Skupštine RS, nema nijednog zvaničnog dokumenta institucija RS koji propisuju takvu politiku, objašnjava Vranješ.\n„S druge strane, u javnosti je moguće čuti da je secesija moguća opcija, ali samo u slučaju daljih narušavanja i nastavka negiranja ustavnih pozicija RS koje su propisane međunarodnim ugovorom kakav je Dejtonski sporazum. Dakle, to se u javnosti može čuti kao potencijalni i defanzivni plan, a nikako kao zvanična i ofanzivna politika po državnost BiH. A to Incko upravo tako prikazuje — da vlast RS uporno odbacuje državnost BiH zagovarajući secesiju“, kaže on.\nIzetbegović: Izveštaj Republike Srpske UN neozbiljan akt\n5 Maj 2018, 16:59\nNije prvi put da Incko proziva RS kao remetilački faktor, niti je to nešto neočekivano, dodaje Vranješ, ali ovaj put visoki predstavnik nije mogao da ignoriše sarajevsku ratnohuškačku politiku, ali tome nije posvetio dovoljno pažnje.\n„Ako Bakir Izetbegović kaže da šest fabrika namenske industrije na teritoriji FBiH proizvodi višak naoružanja za potrebe skladištenja na teritoriji same Federacije, kako on kaže: ’Za ne daj Bože‘, to nije potencijalna i hipotetička stvar, nego konkretno oružje koje se danas proizvodi i skladišti. On, dakle, u istu ravan stavlja potencijalni odgovor na narušavanje ustavne pozicije RS i nastavak negiranja ustavnih nadležnosti RS, sa konkretnim oružjem koje se proizvodi i skladišti“, kaže Vranješ.\nU izveštaju Incko pretnje bošnjačkih političkih lidera čak spušta ispod onog nivoa kako je takve izjave sam Bakir Izetbegović intonirao, a Izetbegović je, podseća Vranješ, u poslednjih pola godine na tri različita medija spomenuo rat kao opciju koju on, kao jedan od vodećih bošnjačkih političara, ne isključuje iz svoje politike.\nIncko povećava „opasnost“ iz Srpske po BiH, a bošnjačke političare ne navodi čak ni po imenu, nego kaže da oni navodno sugerišu o određenom hipotetičkom ratnom scenariju.\n„Opet se vidi da je on u potpunosti pristrasan i da su njegovi izveštaju u SB prevashodno politički izveštaji koji idu u korist jednog konstitutivnog naroda, u ovom slučaju bošnjačkog. I naravno da RS u svemu tome ne može da bude zadovoljna“, kaže Vranješ.\nIncko: Političari u BiH svesno produbljuju krizu i seju razdor\n3 Maj 2018, 22:21\nIako u jednom delu izveštaja Incko kaže da SAD i EU rade na tome da omoguće postizanje sporazuma po pitanju izbornog zakona, nigde ne navodi da su srpske stranke iz tih razgovora isključene, dodaje Vranješ, niti naglašava da se problem nalazi u FBiH.\n„Kada postoji neki problem koji generiše Federacija, onda se on u izveštajima gospodina Incka pokazuje kao generalni problem čitave BiH, tako što posredno optužuje i RS, kao da je sastavni deo tog problema. On pokušava da prikaže da je pitanje izbornog zakona pitanje ne samo Federacije, već čitave BiH, samim tim i RS, a nigde ne navodi da su srpske partije u potpunosti isključene iz tih razgovora“, navodi Vranješ.\nPrema Šolajinom mišljenju, Inckov izveštaj neće imati uticaja na odnose unutar BiH, kao što više ništa nema uticaja na odnose u toj državi. Ključni su odnosi, kaže, među unutrašnjim akterima. Više nema oružane sile od 62.000 stranih vojnika, niti u BiH postoje veliki međunarodni interesi.\nJedini interes međunarodne zajednice je da u Bosni vlada mir, a politički procesi najviše zavise od unutrašnjih aktera, smatra Šolaja. Inckov izveštaj stoga predstavlja informaciju za velike sile, članice Saveta bezbednosti, a mnoge od njih već znaju šta je suština procesa.\nU političkom smislu, ocenjuje Šolaja, RS je stabilniji deo BiH i može samostalno da funkcioniše, bez obzira kako će biti razrešeni problemi izbornog zakona.\nU RS se izveštaj posmatra kao apriorno negativan prema tom entitetu, kao i da RS ima potrebu da na svoj način i svojim kanalima predstavi odgovor na Inckov izveštaj u SB, kaže Vranješ.\nInckov izveštaj ne pomaže smirivanju političkih tenzija u BiH, smatra Vranješ.\n„Naprotiv, on ih dalje produbljuje time što uvek prikazuje crno-belu sliku. Dakle, Incko svojim izveštajima dalje produbljuje podele. To je ta paradoksalna situacija, gde njegovo prisustvo, koje on pravda potrebom za implementacijom Dejtonskog sporazuma, u suštini umanjuje političko poverenje između tri konstitutivna naroda“, objašnjava Vranješ.\nizveštaj Valentina Incka Savetu bezbednosti\nizmene izbornog zakona


Nameštaj od punog drveta - izvozna šansa Srbije\nRazvojna agencija Srbije u saradnji sa Beogradskim sajmom je organizovala investicionu konferenciju o industriji nameštaja u Srbiji "Serbian Furniture Industry Conference". Konferencija je bila posvećena predstavljanju potencijala srpske industrije nameštaja, mogućnostima za ulaganje, kao i iskustvima dosadašnjih investitora, domaćih privrednika i međunarodnih institucija na različitim projektima u ovoj industriji. Svoja iskustva potencijalnim investitorima i partnerima u okviru konferencije predstvili su GIR, Jela Jagodina, HealthCare, USAID, Studio struktura, kao i predstavnici nadležnih institucija države.\nUčesnici konferencije su se složili da domaća drvna industrija ima veliki potencijal za rast, kao i niz komparativnih prednosti u odnosu na konkurenciju. Njeni glavni aduti su, složili su se svi prisutni, odlična sirovinska baza, duga tradicija i know how u izradi nameštaja od punog drveta, za koje vlada velika potražnja na svetskim tržištima. S druge strane, u ovom sektoru radi manje od 2% zaposlenih Srbije i doprinosi bruto društvenom dohotku tek sa 1,5%. Ovo su mali procenti obzirom na sirovinsku i radnu bazu koju Srbija ima u drvnoj industriji nameštaja, istaknuto je na konferenciji.\nTokom prethodne godine drvna industrija je ostvarila izvoz od 363 miliona USD, što predstvlja 2,7% ukupnog izvoza Srbije. Kada se analizira struktura tog izvoza, svega 48% od ukupno proizvedenih količina trupaca prerade se u proizvode sa višom dodatom vrednošću (nameštaj) i tako izvezu. „Kada bi se npr. pošlogodišnji izvoz rezane građe (145.000 m3, 45,3 miliona €) preradio samo u stolice, dobilo bi se 5 miliona komadastolica čija bi vrednost u izvozu bila skoro 6 puta veća (265 miliona €). Ako bi te stolice bile posebno dizajnirane cena bi mogla da bude i 10 puta veća. Ono što je još važnije, taj proces prerade navedene količine rezane građe u stolice generisao bi najmanje 5.000 novih radnih mesta.“, izjavio je Željko Serić, direktor Razvojne agencije Srbije.\nDržava je, u saradnji sa međunarodnim organizacijama, razvila Akcioni plan za stimulaciju drvne industrije čijom uspešnom implementacijom predloženih mera drvna industrija Srbije dobija veliku šansu da se pozicionira kao industrijska grana koja u najkraćem vremenskom roku može da generiše najveći broj novih radnih mesta u Srbiji (procene su dodatnih 10-12 hiljada do 2022.godine). S druge strane, eventualni neuspeh u implementaciji ovih mera uticaće da drvna industrija Srbije izgubi šansu za jačanje svoje konkurentske pozicije na duži rok čime bi se Srbija pretvorila u sirovinsku bazu za jake globalne i regionalne kompanije iz drvne industrije drugih zemalja.


Novi Epson softver za poboljšanu bezbednost i efikasnost skeniranja i štampanja - Epson\nPatrik Perot, menadžer za razvoj tržišta u kompaniji Epson Europe, je rekao: „Ovo se nadovezuje na našu uspešnu strategiju obezbeđivanja zaokruženih rešenja za preduzeća. Pored Open Platform arhitekture za poslovne inkdžetove, našeg rešenja za upravljanje grupom uređaja - Epson Device Admin i usluge za upravljanje štampom za mala i srednja preduzeća - Print365, proširili smo dodatni spektar usluga za štampanje koje nudimo preduzećima uz pogodnost smanjenja troškova i uticaja na životnu okolinu.”\nEpson grupu predvodi korporacija Seiko Epson sa sedištem u Japanu i nju sačinjava preko 67.000 zaposlenih u 90 kompanija širom sveta. Ova grupa se ponosi svojim doprinosima zajednicama u kojima posluje i neprestanim naporima da smanji negativan uticaj na životnu sredinu.\nKompanija Epson Europe B.V., koja se nalazi u Amsterdamu, predstavlja regionalno sedište Grupe za Evropu, Bliski istok, Rusiju i Aziju. Kompanija Epson Europe ima 1.700 zaposlenih, a u fiskalnoj 2015. godini je ostvarila prodaju u vrednosti od 1.577 miliona evra. http://www.epson.eu


Košarac: Demonstrirana volja za uspostavljanje vlasti i sprovođenje izbornih rezultata\nPredsedavajući Kluba poslanika SNSD u Predstavničkom domu Parlamentarne skupštine BiH Staša Košarac ocenio je kao ohrabrujuću činjenicu da je danas u parlamentu demonstrirana volja za uspostavljanje vlasti i sprovođenje izbornih rezultata, te odbacio primedbe opozicije da je SNSD blokirao formiranje vlasti.\nKošarac je istakao da se taj zastoj dogodio u Predsedništvu BiH.\nGovoreći o ekspozeu Zorana Tegeltije Košarac je rekao da je Tegeltija napravio veliki iskorak insistirajući na jačanju unutrašnjeg dijaloga u BiH.\nOn smatra da je Tegeltija realno sagledao socijalno-ekonomsko stanje u BiH i da će o tome više reči biti u budućem programu rada Saveta ministara, te da je odličan Tegeltijin predlog da se ubuduće održavaju zajednički sastanci Saveta ministara i entitetskih vlada.\nZamenik predsedavajućeg Doma naroda parlamenta BiH Nebojša Radmanović istakao je u obraćanju poslanicima da je danas veliki dan koji treba da otvori nadu građanima u celoj BiH.\n– Ekspoze Tegeltije otvara tu nadu, bez obzira na primedbe opozicije – poručio je Radmanović i istakao da je taj dokument dovoljan okvir za postizanje kompromisa o budućem privrednom i svakom drugom razvoju BiH, prenosi Srpskainfo.\nRadmanović je izrazio uverenje da će konstituisanje vlasti u BiH ubrzati reformske procese u BiH.\nKošarac: Tegeltija dao jasne naznake da će se baviti privrednim razvojem i ekonomijom\nKošarac: Savet ministara će se bazirati na ekonomiju i goruća pitanja\n"MRŽNJA IZ SARAJEVA JE NAJVEĆI PROBLEM" Dodik: Banjaluka je Republika Srpska, nije šeher i nikada to NEĆE BITI\nSrpski član Predsedništva BiH i lider SNSD-a Milorad Dodika istakao je da je primarni cilj Republike Srpske izvorni Dejton, očuvanje Republike Srpske i njenog legitimiteta, kao i da Srbija bude jaka, jer je Srpska više zagledana u Srbiju nego u BiH.


Vlada će tek sada da štedi\nVlada Srbije trebalo bi da na današnjoj sednici usvoji uredbu o smanjenju potrošnje budžetskih korisnika. Planirane su uštede od oko 15 milijardi dinara.\nTim merama neće biti umanjivane zakonom propisane isplate, kao što su plate, penzije i socijalna davanja, ali ni subvencije i kapitalni rashodi.\nUštede u budžetu trebalo bi da budu postignute smanjenjem rashoda fondova i državnih službi koje imaju sopstvene prihode, zatim manjim troškovima za službena putovanja, usluge po ugovoru, nabavku roba i usluga.\nNajveće uštede planirane su preko manje potrošnje budžetskih korisnika koji ostvaruju sopstvene prihode. U narednih devet meseci po tom osnovu treba uštedeti 10,9 milijardi dinara.\nTo nije prvi put da kreatori fiskalne politike na taj način spasavaju budžet. Prilikom usvajanja rebalansa budžeta, odnosno prekrajanja državne kase za prošlu godinu bilo je predviđeno da se po tom osnovu uštedi oko devet milijardi dinara. Na spisku budžetskih korisnika koji ostvaruju sopstvene prihode tada su se našli: Fond za zaštitu životne sredine, Budžetski fond za vode, Uprava za trezor i Ministarstvo pravde.\nKad je na kraju godine podvučena crta, videlo se da celokupna ušteda nije mogla da pokrije minus. Ušteđeno je milijardu dinara manje.\nFiskalni savet je tada i izrazio sumnju da nije ekonomski opravdano prilagođavati rashode republičkog budžeta manjom potrošnjom sopstvenih prihoda budžetskih korisnika. Jer, to može da znači da su nameti privredi i građanima po osnovu pripadajućih taksa i naknada previsoki i da ih treba smanjiti.\nVlada je rešila i da smanji obim garancija kojima staje iza kredita javnih preduzeća. Nezvanično, njihov obim bi mogao da bude za 130 miliona evra manji. A garancije su bile jedno od mesta spoticanja u pregovorima sa MMF.\nUkoliko krene u restrikcije država bi mogla da "uštine“ deo od 46,5 milijardi dinara namenjenih za robu i usluge, ili od osam milijardi "ostalih transfera“, kao i komadić od blizu devet milijardi dinara predviđenih za tekuće rashode.\nCilj Vlade je da "minus“ u državnoj kasi smanji na 26 milijardi dinara. Taj iznos je, inače, baš onaj koji predviđa i nedavno "zamrznuti“ sporazum sa MMF. Srbija je, međutim, samo za prva dva meseca ušla u „minus“ od 37,2 milijarde dinara, a da bi se "jaz“ smanjio, ministarstva i ostali budžetski korisnici morali bi da smanje troškove i nadoknade čak 11 milijardi dinara.\nBudžetom za ovu godinu, inače, predviđeni su prihodi od 750 milijardi, rashodi od 890 milijardi, a budžetski deficit 140 milijardi dinara.


Izvor: B92, 23.Nov.2020, 18:47\n"Ne >> Pročitaj celu vest na sajtu B92 << možemo otkrivati imena naših poslovnih partnera, ali da, Hrvatska pošta je partner velikim veb-trgovcima odnedavno i očekuje se značajan rast količina obrađenih pošiljki", kazali su za Poslovni dnevnik u hrvatskoj kompaniji. Nedavno je krenula saradnja HP-a i s multinacionalnom internetskom trgovinom About You koja je poslednjih nedelja u velikoj marketinškoj akciji na hrvatskom tržištu, na koje je nedavno ušla.\n"U poštanskom svetu beležimo promene poslednjih godina i svi trendovi su ukazivali da se okolnosti menjaju. Pandemija je ubrzala trendove koje smo očekivali – pad prihoda koji smo doživeli u temeljnom poslovanju, posebno padu broj pisama se još nije supstituisao prihodima od paketa, ali ti volumeni snažno rastu. Tu se naše ulaganje u Paket24 itekako isplati. Ovu će godinu Pošta završiti s pozitivnim rezultatom, izuzetno stabilne finansijske slike. Zatvoreno je gotovo 100 miliona evra gubitaka iz prethodnih razdoblja i jednako je toliko investirano”, kažu za Poslovni dnevnik u HP-u.\n"U proteklim godinama Hrvatska pošta se snažno okrenula temeljnoj delatnosti i razvoju logističkih kapaciteta. Izgradnja Novog sortirnog centra, kao jednog od najmodernijih logističkih središta u ovom delu Evrope, poštu je pozicionirala kao važnog logističkog partnera u ovom delu EU i regiji. Savremena infrastruktura je presudna”, naglašavaju u Pošti koja uskoro kreće s postavljanjem prvih paketomata, infrastrukture koja će korisnicima omogućiti jednostavno preuzimanje paketa, 24 sata dnevno, svih sedam dana u nedelji. Prvih 150 će biti postavljani na pristupačnim lokacijama u narednim mesecima, a korisnici koji će odabrati primati paket tim kanalom moći će svoju pošiljku preuzeti onda kad im to odgovara.


Borel i Varhelji od nove kosovske vlade očekuju nastavak dijaloga sa Beogradom – evropro info\nBorel i Varhelji od nove kosovske vlade očekuju nastavak dijaloga sa Beogradom\nČelnici Evropske unije Žozep Borel i Oliver Varhelji poručili su da posle izbora na Kosovu očekuju formiranje novih vlasti i “konstruktivno angažovanje Prištine za nastavak dijaloga sa Beogradom, uz posredovanje EU, kako bi se iskoristila prilika za postizanje sveobuhvatnog sporazuma” o normalizaciji odnosa.\nVisoki predstavnik EU za spoljnu politiku i bezbednost Borel i evropski komesar za proširenje Varhelji su istakli da će EU nastaviti da radi sa novoizabranim vlastima u Prištini, kako bi pomogla da „Kosovo ostvari opipljiv napredak na evropskom putu“.\nTo će od Kosova zahtevati da napreduje u reformama i regionalnoj saradnji, stavili su do znanja Borel i Varhelji, naglasivši da „evropski put Kosova ide i kroz sveobuhvatnu normalizaciju odnosa sa Srbijom“ i zato se od budućih vlasti u Prištini očekuje konstruktivno angažovanje u nastavku dijaloga i postizanju sporazuma.\n„Jučerašnji izbori na Kosovu su pokazali zrelost institucija, svih relevantnih faktora i političkih partija. Građani su se pobrinuli da se njihov glas čuje i radujem se nastavku saradnje sa budućom vladom, kao i nastavku dijaloga“, napisao je na Tviteru specijalni predstavnik EU za dijalog Beograda i Prištine Miroslav Lajčak.\nNaslovan fotografija: Evropska unija\nTags: Kosovo, Miroslav Lajčak, Oliver Varhelji\nObeležava se 15. februar – Dan državnosti Srbije\nU Srbiju stiglo više od 40.000 doza „Fajzerove“ vakcine


Jovanović: Očekujem da rastemo iz meča u meč - SPORTSKI ŽURNAL\nKošarkaši Mege će novu sezonu u ABA ligi početi u nedelju kada će u Hali sportova "Ranko Žeravica" dočekati Studentski centar\nTrener košarkaša Mege Vladimir Jovanović rekao je danas da će ABA liga biti izuzetno jaka i istakao da od svoje ekipe u novoj sezoni očekuje da raste iz meča u meč.\n"Prošle godine to naše sazrevanje i prelazak iz tog nekog juniorskog u seniorski staž se desio jako brzo i mi smo uspeli da za relativno kratko vreme postanemo konkurentni. Ali, to ne znači da će tako biti i ove godine, jer jednostavno jedan deo ekipe je otišao, pa će se desiti preraspodela uloga. To neće biti lako", rekao je Jovanović za klupski sajt.\n"Mi smo tu da im pomognemo, a ono što ja očekujem ove godine je da iz meča u meč rastemo i kao igrači i kao tim. Nadam se da ćemo u što ranijem periodu da sazremo i da izrastemo u dobre igrače i nadam se da ćemo kao tim da budemo što bolji, pa dokle god nas to dovede", dodao je on.\nKošarkaši Mege će novu sezonu u ABA ligi početi u nedelju kada će u Hali sportova "Ranko Žeravica" dočekati Studentski centar.\n"ABA liga će biti izuzetno jaka. Mi možemo da budemo najbolja verzija sebe u nekom trenutku, ali da nam to ipak ne bude dovoljno da dobijemo utakmicu. Hoću da kažem da moramo da se trudimo da budemo najbolji što možemo, da rastemo i radimo i iz toga da vidimo koji je naš krajnji domet", rekao je Jovanović.\nBoje Mege će na početku sezone u ABA ligi braniti sledećih 14 igrača: Luka Cerovina (kapiten), Nikola Jović, Malkolm Kazalon, Karlo Matković, Boriša Simanić, Dejšon Smit, Aleksander Balcerovski, Matej Rudan, Nikola Đurišić, Nikola Kočović, Mladen Vujić, Samson Ružencev, Mihailo Mušikić i Luka Bogavac.\nU stručnom štabu će, pored trenera Vladimira Jovanovića, biti i pomoćni treneri Vule Avdalović, Đorđe Ilić i Dejan Pejić, kondicioni trener Marko Sekulić, fizioterapeut Miloš Savić, doktor Uroš Stanković, dok će posle odlaska u igračku penziju na mestu tim menadžera ekipe biti Milenko Tepić.\nKošarkaši Zvezde bolji od Mege u prijateljskom meču\nDrugi poraz košarkaša Mege od Indijane na Bahamima\nKasika · 24 septembar, 2021 15:28\nOve godine ispadate.


Siniša Mali: Nigde se u svetu metro ne gradi tamo gde su gusto naseljeni delovi grada; kao što je svojevremeno Aleksandar Vučić imao viziju o "Beogradu na vodi", tako sada ima viziju za metro | Hronika\nPočetna strana > Hronika > Siniša Mali: Nigde se u svetu metro ne gradi tamo gde su gusto naseljeni delovi grada; kao što je svojevremeno Aleksandar Vučić imao viziju o "Beogradu na vodi", tako sada ima viziju za metro\nSiniša Mali: Nigde se u svetu metro ne gradi tamo gde su gusto naseljeni delovi grada; kao što je svojevremeno Aleksandar Vučić imao viziju o "Beogradu na vodi", tako sada ima viziju za metro\nU drugoj polovini 2020. godine počećemo da gradimo metro i na taj način ispuniti višedecenijski san Beograđana. Posle toga Beograd neće više biti jedini milionski grad u Evropi bez metroa, rekao je gradonačelnik Beograda Siniša Mali, gostujući na Televiziji Hepi.\n– Linije metroa ubrzano razvijaju delove grada koji imaju veliki potencijal za izgradnju stambenih i poslovnih jedinica. Trenutno se radi prifizibiliti studija koja bi trebalo da bude završena do septembra, a radi je francuska kompanija „Ežis”. Fizibiliti studija bi trebalo da se radi paralelno sa glavnim projektom 2019. godine, a nakon toga bi usledio odabir izvođača radova i početak izgradnje – rekao je Mali.\n– Urađena je analiza saobraćaja i javnog prevoza, kao i projektovanja trenda razvoja grada Beograda do 2033. godine. Definisan je „smart plan”, odnosno Saobraćajni master plan Grada Beograda gde se vidi da je najveće opterećenje iz pravca juga ka severu. Najveća koncentracija automobila i vozila javnog prevoza je na Sajmu. Izgradnjom metroa bi se centar grada rasteretio za količinu vozila koja u Beograd stiže iz pravca juga, odnosno iz Obrenovca, sa Ibarske magistrale, iz Železnika i Sremčice – dodao je Mali.\nOn je dodao da kao što je svojevremeno predsednik Srbije Aleksandar Vučić sastajući se sa bivšim gradonačelnikom Njujorka Rudijem Đulijanijem imao viziju o Beogradu na vodi, tako je sada sa vizijom za metro.\n– Nigde u svetu se metro ne gradi tamo gde su gusto naseljeni delovi grada, već tamo gde postoji mogućnost razvoja i izgradnje stambeno-poslovnih prostora. U Makiškom polju postoji 640 hektara koji se „otvaraju” za razvoj grada, što je šest puta veća površina od Beograda na vodi. Metro je pokretački projekat koji razvija delove grada koji do tog trenutka nisu bili razvijeni, a koncipiran je tako da pokriva najopterećeniji saobraćajni pravac u gradu. Svi koji dolaze iz pravca Banovog brda, Čukarice, sa Ibarske magistrale, prolaze pored Sajma, pored Beograda na vodi i centra grada, sve do Pančevačkog mosta i Mirijeva. Potom krećemo sa izgradnjom druge linije, od Ustaničke preko Savskog mosta do Zemuna – istakao je Mali.\nGradonačelnik je podsetio da je na međunarodnom konursu za budući izgled novog mosta preko Save, na mestu starog tramvjskog mosta, pobedilo rešenje domaćeg projektanta CIP, zbog čega je naročito izrazio zadovoljstvo. Ovaj most će imati po četiri trake u oba smera za automobile i trake za metro, odnosno tramvaj, kao i pešačke i staze za bicikliste.\n– Postojeći most će biti sačuvan i povezivaće Adu Ciganliju sa Novim Beogradom ili Veliko ratno ostrvo sa Zemunskim kejom, ali o tome će konačnu odluku dati građani Beograda – objasnio je Mali, dodajući da je kapacitet tog mosta nedovoljan za saobraćaj.


Posted On 23. maja 2019. 1. фебруара 2022. In Aktuelnosti\nDelegacija ruskog grada Sočija, koju predvodi gradonačelnik Anatolij Pahomov boravila je juče u Valjevu. Tom prilikom je potpisan Sporazum o saradnji u oblasti turizma između dva grada. Nakon sastanka sa rukovodstvom grada Valjeva i predstavljanja našeg grada ruskim gostima, održana je prezentacija turističke ponude Sočija.\nGradonačelnik Valjeva dr Slobodan Gvozdenović je istakao zadovoljstvo zbog boravka važne delegacije iz prijateljskog grada Sočija u Valjevu i mogućnosti da naš grad predstavimo ruskim partnerima. Prezentaciji Sočija i prilici da uspostave kontakte imali su valjevski privrednici i turistički poslenici, kao i predstavnici raznih sfera javnog života u Valjevu.\n„Soči je jedan izuzetno značajan grad u Rusiji, rekao bih ruski Monte Karlo, grad koji se prostire na 3400 km kvadratnih, koji ima 300 sunčevih dana u godini i grad koji je naša delegacija pre nekoliko sedmica posetila. Danas je bila i prezentacija grada Sočija ovde kod nas, koju ste mogli da vidite u sali, ali ono što je najbitnije je da je sa gradonačelnikom Sočija došao i direktor njihove Turističke organizacije koji će sa našim turističkim radnicima moći da uspostavi prve kontakte kako bi Valjevci i Srbija videli Soči“, rekao je gradonačelnik Valjeva.\nOn je istakao da je od velikog značaja plan, koji je u nadležnosti Vlade Srbije, a to je otvaranje linije Soči – Beograd, što će sigurno doprineti još boljem povezivanju Srbije i Sočija, a pre svega Valjeva i Sočija, naglasio je gradonačelnik Gvozdenović.\nGradonačelnik Sočija, ruskog grada koji je doživeo procvat nakon Olimpijskih igara 2014. godine, pozdravio je građane Valjeva, u ime svih građana Sočija. Anatolij Pahomov je rekao da je Soči glavni grad svih odmarališta Rusije.\n„Drago mi je da pozdravim građane grada Valjeva u ime svih građana Sočija. Soči je olimpijski glavni grad Rusije, Soči je glavni grad svih odmarališta Rusije. Mi smo došli sa velikom delegacijom iz Sočija koja uključuje i rukovodioce turističkih organizacija, rukovodioce hotela i mi smo stigli da uspostavimo partnerski odnos između Srbije sa glavnim odmaralištem Rusije. Turistički operateri iz Rusije su se sastali sa turističkim operaterima i kompanijama iz Srbije i predložili su da se organizuje turistička razmena u pravcu iz Beograda ka Sočiju i iz Sočija ka Beogradu. Tako će biti organizovana i direktna linija iz Beograda u Soči i iz Sočija u Beograd, a to je samo dva sata leta. Građani Srbije će moći da vide divne lepote Sočija, kada u maju vi možete da stojite u toplom Crnom moru i posmatrate vrhove planina gde se skijaši skijaju. Tokom prezentacije predložili smo veoma povoljne i veoma prihvatljive uslove za građane Srbije, predložili smo programe lečenja od oktobra do maja, van sezone, po ceni od 15 evra za noć koji uključuje boravak u sanatorijumu, pun pansion u svim kompleksima banjskih procedura. Ispričali smo o cenama koje postoje u hotelima i naravno pokazali smo sve te objekte koji mogu da budu interesantni za građane Srbije. Ja kao gradonačelnik Sočija garantujem potpunu bezbednost na teritoriji Sočija, garantujem komfor i želim vam dobrodošlicu u Soči. Čekamo vas“, poručio je gradonačelnik Sočija građanima Srbije i Valjeva, tokom boravka u našem gradu.\nTokom boravka delegacije Sočija u Valjevu isticana je saradnja Rusije i Srbije, koja je iz godine u godinu sve bolja i uspešnija. Privredna saradnja u oblasti građevinarstva, izvoza poljoprivrednih proizvoda i ostale robe iz naše zemlje, razmena studenata i đaka, a sada i turizam, potencijali su razvoja ovog kraja i cele naše zemlje, čulo se prilikom boravka delegacije Sočija u Valjevu.\nNext WAITING FOR THE RIGHT MOMENT


Amerika, 11 juli 2018\nWashington: Obilježavanje 23. godišnjice genocida u Srebrenici\n23. godišnjica genocida u Srebrenici je obilježena u komemoracijom u američkom Kongresu u Washingtonu.\nMike Pompeo: Amerikanci su uz Srebrenicu i BiH\nDržavni tajnik Sjedinjenih Država Mike Pompeo izdao je saopćenje povodom 23. godišnjice genocida u Srebrenici.\nSavezni sud optužio je bivšeg inžinjera Applea za krađu industrijskih tajni u vezi sa automobilima sa autopilotom i pokušaj prebjega u Kinu.\nTrumpovu posjetu Britaniji pratiće protesti hiljada ljudi\nNakon 47 dana, majka imigrantkinja vidjela svoje troje djece\n1968: Paralele nakon pola vijeka iz vremenske kapsule muzeja\nVremenska kapsula muzeja podsjeća da je prošlo pola vijeka od jednog, također turbulentnog doba.\nSenatski odbor: Rusija pokušala da pomogne Trumpu\nSenatski odbor za obavještajna pitanja zaključio je da je obavještajna zajednica u pravu u svojim nalazima da je ruski predsjednik Vladimir Putin pokušao da pomogne Donaldu Trampu kada se Moskva 2016. umiješala u američke predsjedničke izbore.\nU polariziranim Sjedinjenim Američkim Državama obilježen Dan nezavisnosti


Zvijezde poručuju: Sea Dance ponovo otkrio biser Jadrana!\nOgromno interesovanje iz celog sveta vlada za ovogodišnje izdanje najvećeg crnogorskog festivala. Paket ulaznica za sva tri festivalska dana košta 3.590 dinara, što predstavlja uštedu od 40% u odnosu na finalnu cenu. U prodaji su i jednodnevne ulaznice koje za prvi i drugi dan iznose svaka po 1.790 dinara, dok je cena za treći dan 2.190 dinara. Ulaznice su dostupne na zvaničnom sajtu Sea Dance festivala, a na sajtu zvanične turističke agencije, dostupni su i turistički paketi koji pored ulaznica, sadrže i razne druge opcije za smeštaj i prevoz. U toku je i omiljena "3+1" akcija, namenjena svima onima koji žele nezaboravno letnje festivalsko iskustvo da podele sa svojom ekipom. Tročlano društvo koje bude zajedno kupovalo ulaznice za Sea Dance festival, četvrtu ulaznicu dobiće na poklon! Više informacija može se naći na www.seadancefestival.me.


Novi DNA test mogao bi da duplira uspeh vantelesne oplodnje\n28. October 2015. 16. March 2016. Hocu bebu\nUspeh vantelesne oplodnje, uprkos svim tehnološkim unapređenjima, u proseku iznosi između 20 i 35 odsto. Sada se pojavio test za koji istraživači tvrde da može da duplira uspeh vantelesne oplodnje, pa čak spominju procenat od 80 odsto uspešnih trudnoća posle VTO.\nTest radi na principu merenja nivoa abnormalnosti mitohondrijalnog DNA u embrionima, što omogućava lekarima da odrede koji su embrioni najpogodoniji i imaju najveće šanse za uspešnu trudnoću. Mitohondrije su strukture unutar ćelija, koje su zadužene da obezbede ćeliji energiju neophodnu za funkcionisanje. Svaka mitohondrija sadrži malu količinu DNA, poznatu kao mitohondrijalna DNA.\nPrethodnih godina je postalo jasno da broj hromozoma u embrionu može da utiče na ishod VTO. Ali, nedavno su istraživači sa Univerziteta Oksford i genetske laboratorije “Reprogenetics” otkrili da je nivo mitohondrijalne DNA u stvari ključan za uspeh vantelesne oplodnje.\n– Između 25 i 33 odsto embriona ima prevelik nivo mitohondrijalne DNA, što znači da uz pomoć njih nikada neće doći do uspešne trudnoće – potvrdila je dr Elpida Fraguli, vođa studije koju je pokrenuo “Reprogenetics”.\nŠtaviše, naučnici su pronašli da što je žena starija, nivo mitohondrijalne DNA u embrionima radte, što može da bude jedan od ključnih faktora reproduktivnog starenja i manjeg procenta uspešnosti vantelesne oplodnje u starijim godinama.\nTest će pomagati lekarima da izaberu najbolje embrione\nUz pomoč testa uklanja se mali broj ćelija iz embriona u fazi blastociste. Onda se tim ćelijama procenjuje nivo mitohondrijalne DNA. rezultati testiranja će pomoći lekarima da odaberu one embrione koji imaju najveće šanse da pruže vitalnu trudnoću.\nLekari se slažu u oceni da s obzirom na to da je prosečan uspeha ventelesne oplodnje iznosi 3 prema 1, sve što može da smanji broj neuspešnih transfera embriona, i više je nego dobrodošlo. da trenutno jedan od tri procesa vantelesne oplodnje. Ovo važno otkriće u vezi sa mitohondrijama predstavlja važan delić u slagalici zvanoj neplodnost.\nTest se trenutno ispobava na klinikama za plodnost u Americi, a a na godišnjem skupu američkog društva za reproduktivnu medicinu, predstavljeni su prvi rezultati posle vantelesne oplodnje kod 100 žena, gde je korišćen ovaj novi test. rezultati potvrđuju da je VTO sa ovim testom oko 10 odsto uspešnija za žene u srednjim tridesetim godinama, a lekari veruju da korišćenje ovog testa može da vodi ka uspešnosti VTO od čak 70 ili 80 odsto u budućnosti.\nIpak, istraživači još nisu sigurni šta izaziva povećanje nivoa mitohondrijalne DNA i to će biti predmet budućih istraživanja. Proizvođači MitoGrade testa su aplicirali za dozvolu za klinička ispitivanja i u Velikoj Britaniji, a ne zna se da li će i kada ovakvi testovi ući u masovniju upotrebu i početi da se koriste i u drugim zemljama.\ndna test uspeh VTO vantelesna oplodnja VTO\nDa li su muškarci manje plodni nego ranije?


Klik ipak bolji od Napredak Juniora u košarkaškom derbiju - KruševacGrad\nU Arilju odigran derbi prvenstva Regionalne lige Zapad. Posle velike borbe i izuzetne utakmice, lider Klik osvojio je bodove protiv Napredak Juniora (79:78)\nUtakmica 19. kola Prve regionalne košarka lige Zapad opravdano je ponela epiten najvažnije u ovom prvenstvu. Napredak je otišao na noge lideru i ekipi koja je 18 prethodnih utakmica završila bez poraza, spremnoj da nastavi svoj neverovatni pobednički niz.\nVeć na početku Klik je sa tri trojke Nedeljkovića nagovestio ambicije da i derbi prvenstva završi kao pobednik. Ubrzo stiže i do 15 poena prednosti, ali Kruševljani ipak uspevaju da se brzo vrate u igru i do kraja prve četvrtine prednost domaćina smanje na 24:18. Duga četvrtina bila je potpuno izjednačena, pa Klik odlazi i na poluvreme sa šest poena razlike. Klik odlično otvara treću četvrtinu, stiže i do 12 poena prednosti, ali se Kruševljani ponovo vraćaju u igru i početkom odlučujuće deonice dolaze i u vođstvo.\nRezulatska klackalica nastvalja se do samog kraja, košarkaši Napredak Juniora imali su i poslednji napad za pobedu, ali kako ga nisu iskoristili Klik završava utakmicu sa minimalnim trijumfom (79:78).\nOvom pobedom Klik je i dalje ostao jedina neporažena ekipa u ligi i sa praktično već sada obezbeđnim plasmanom u Drugu ligu. Napredak Junior i dalje drugi sa 34 boda, koliko sada ima i trećeplasirani Čačak 94. Ovog vikenda Krušeljani dočekuju ekipu Crnokose iz Kosjerića koja je 12. na tabeli, pa pobeda Napredak Juniora ne bi trebala da dođe u pitanje.\n16.01.2022 0 125\n12.12.2021 0 175\n25. januara 2022., 08:13


DPK: Kandidati za predsednika stranke da podnesu kandidature do 1. jula - Kosovo Online\n23. Jun 2021. • 17:02\nDemokratska partija Kosova je saopštila da u skladu sa statutom stranke, kandidati koji nameravaju da se kandiduju predsednika DPK, podnesu kandidature do 1. jula sa najmanje 50 potpisa, prenosi Gazeta ekspres.\n„Demokratska partija Kosova započela je intenzivne pripreme za organizaciju Konvencije za izbor predsednika stranke 3. jula. Na osnovu statuta stranke, kandidat koji namerava da se kandiduje za predsednika ima rok da podnese kandidaturu, dva dana pre Konvencije, odnosno do 1. jula do 17 časova. Kandidat koji se kandiduje za predsednika stranke mora da podnese spisak od 50 potpisa delegata od ukupno 818 delegata Konvencije, kao i svoju političku platformu“, navodi se u saopštenju.\nDodaje se da će pre održavanja Konvencije kandidati za predsednika organizovati sastanak povodom priprema za Konvenciju.\n„Radna grupa Konvencije poziva sve kandidate da doprinesu najboljoj mogućoj pripremi Konvencije. Nakon formalizacije kandidatura, jedan dan pre održavanja Konvencije, biće organizovan zajednički sastanak sa svim kandidatima radi informisanja o izvršenim pripremama, statutarnim pravilima i dnevnom redu izbornog dana Konvencije. Visoki funkcioner stranke koji će biti odgovoran za celokupnu organizaciju pripremnog procesa za Konvenciju DPK je sekretar Betim Đoši", dodaje se u saopštenju DPK.\nDPK izbor predsednika Kosovo\nBuja: Kasno je za održavanje izbora unutar DPK


Novih 309 slučajeva zaraze koronavirusom u FBiH, šest osoba preminulo @ StartBiH.ba\nNovih 309 slučajeva zaraze koronavirusom u FBiH, šest osoba preminulo\nU protekla 24 sata u Federaciji BiH testirano je 1.207 uzoraka, od kojih je 309 pozitivno na SARS-CoV-2.\nPrema podacima Zavoda za javno zdravstvo FBiH, novi slučajevi registrirani su u Unsko-sanskom, Srednjobosanskom, Zeničko-dobojskom, Hercegovačko-neretvanskom, Zapadnohercegovačkom, Bosansko-podrinjskom, Tuzlanskom i Kantonu Sarajevo.\nU Federaciji BiH do sada je testirano 87.108 uzoraka, a SARS-CoV-2 je potvrđen kod 6.851 osobe.\nZaključno sa današnjim danom, u Federaciji BiH oporavljeno je 3.511 pacijenata (238 više u odnosu na jučer), dok je trenutno aktivan 3.181 slučaj pozitivan na SARS-CoV-2.\nOd 159 (šest više u odnosu na jučer) potvrđenih smrtnih ishoda u Federaciji BiH, 103 osobe su muškog i 56 ženskog spola.\nObilježena godišnjica stradanja civila u sarajevskoj ulici Jukićeva


Đurić: Ovo je najsramotniji atak na verske slobode Srba na Kosovu i Metohiji – Info Centar Juga\nĐurić: Ovo je najsramotniji atak na verske slobode Srba na Kosovu i Metohiji\nZaprepašćen sam javno iskazanom namerom privremenih institucija samouprave u Prištini da me onemoguće da posetim Pećku Patrijaršiju, gde sam želeo da našim monahinjama, koje žive u veoma teškim uslovima, uručim prekopotrebnu pomoć u osnovnim životnim namirnicama.\nOvo nije samo besmisleni, detinjasti čin inaćenja dela albanskog političkog establišmenta u Prištini, već je i najsramotniji atak na verske slobode Srba na Kosovu i Metohiji.\nOčekujem da Evropska unija, kao posrednik u dijalogu Beograda i Prištine, najodlučnije reaguje na ovaj poslednji u nizu pokušaja da se taj dijalog obesmisli i unazadi proces normalizacije odnosa.\nU Briselu će morati da se nađe trajno i održivo rešenje za sve češće oglušivanje Prištine o dogovore o slobodi kretanja i posetama zvaničnika, čija je primena minimalni uslov bilo kakve normalizacije.\nVladu Srbije ništa ne može da spreči da bude uz svoj narod i sveštenstvo na Kosovu i Metohiji i da radi na tome da na prostoru naše južne pokrajine vlada mir, koliko god bili glasni i beskrupulozni oni kojima mir nije u interesu.\nSutra neću biti u Pećkoj Patrijaršiji, ali ne zato što marim za ovakve pokušaje zabrane, već zato što sam odgovoran prema našem narodu na Kosovu i Metohiji i ne želim da dajem bilo kakve izgovore onima koji žele da mu naude. Svakako ću narednih dana nakon povratka iz Brisela, ne mareći na ovakve anticivilizacijske namere ometanja slobode kretanja, otići u posetu našim sunarodnicima u južnoj pokrajini.\nPriština ni do sada nije uspevala da me nekakvim zabranama ili policijskim eskadronima spreči da budem sa svojim sunarodnicima na Kosovu i Metohiji, i zato su jedini gubitnici ovog besmislenog poteza građani u našoj južnoj pokrajini koje je šačica ekstremista u Prištini osudila da žive u atmosferi stalne napetosti i političke nestabilnosti, kaže se u saopštenju za javnost koje je potpisao Marko Đurić, direktor Kancelarije za KIM.\nJedanaesta izložba priplodnih i simentalskih krava\nPrvi čovek lebanskih naprednjaka govorio na sastanku i o lošim rezultatim pojedinih direktora javnih preduzeća\nKoncert jubileja muzičke škole „Stanislav Binički“ danas u Medveđi


Potpisan sporazum između BiH i Srbije o izgradnji graničnog prijelaza Bratunac - www.vecernji.ba\n18. 09. 2020. u 13:25 0 komentara 188 prikaza\nPotpisivanjem sporazuma o održavanju mostova definirano je da BiH održava pet mostova, i to tri na Savi i dva na Uvcu, dok Srbija održava njih šest na Drini. Sredstva za održavanje mostova su osigurana proračunom Vijeća ministara BiH za narednu godinu i iznose 850.000 KM, odnosno za narednih pet godina Bosna i Hercegovina će izdvojiti 4,5 milijuna KM.\n- Potpisivanje ovih sporazuma je važan trenutak za Republiku Srpsku i Bosnu i Hercegovinu. Naime, most Bratoljub je završen još 2017. godine ali se čekalo do prosinca 2019. kako bi se usuglasili politički stavovi triju naroda i prevazišle nesposobnosti tadašnjih predstavnika srpskog naroda da u Vijeću ministara osiguraju dodatna sredstva za izgradnju GP Bratunac u iznosu od 3,5 milijuna KM, što je novi saziv VM uradio već na svojoj prvoj sjednici - rekao je Mitrović.\nTakođer, sporazum, kako je istaknula ministrica Mihajlović, omogućava da se krene sa održavanjem i drugih međudržavnih mostova, za šta je Srbija već namijenila 15 milijuna eura u naredne tri godine.\n-Gradnjom autoceste Beograd-Sarajevo, Srbija i Bosna i Hercegovina su krenule tim putem i vjerujem da će rezultat tog povezivanja biti bolja budućnost za sve ljude koji žive na ovim prostorima, bez obzira kom narodu pripadaju - dodala je Mihajlović, saopćeno je iz Ministarstva komunikacija i prometa BiH.


Sabor srpskog pjevanja 16. septembra u Andrićgradu | Palelive.com\nPočetna Regija Višegrad Sabor srpskog pjevanja 16. septembra u Andrićgradu\nVIŠEGRAD – Guslarsko društvo i muška pjevačka grupa “Rade Jamina” iz Višegrada organizovaće 16. septembra u Andrićgradu Sabor srpskog izvornog pjevanja.\nPredsjednik Udruženja Darko Lečić rekao je da se na Saboru očekuje učešće više od 30 pjevačkih grupa i 15 guslara iz Crne Gore, Srbije i Republike Srpske.\n“U okviru programa planiran je defile svih učesnika gradskim ulicama od 9.45 časova, dok će u 10.00 časova početi revija guslara na Trgu Nikole Tesle”, kaže Lečić.\nOn je istakao da gusle uvijek imaju svoje mjesto na našim prostorima jer one čuvaju srpsku istoriju.\nNakon kulturno-umjetničkog programa u svadbenom salonu na Bikavcu planiran je ručak za sve učesnike ove manifestacije.\nGeneralni sponzor Sabora srpskog izvornog pjevanja je opština Višegrad.\nPrethodni članakUsvojen nacrt strategije razvoja opštine\nNaredni članakRaspisan konkurs za smještaj studenata


Ovo je pregled DELA TEKSTA rada na temu "Alati za optimizaciju web sajtova". Rad ima 17 strana. Ovde je prikazano oko 500 reči izdvojenih iz rada.\nAlati za optimizaciju web sajtova\nUsled globalne razranatosti i pristupačnosti weba logično je da web tehnologija bude najzastupljenija u elektronskom poslovanju. Zato se ponekad elektronsko poslovanje definiše kao web orijentisani model poslovanja. Ovo je delimicno tačno jer elektronsko poslovanje podrazumeva upotrebu i svake druge informaciono-komunikacione tehnologije, osim Interneta, koja se koristi u cilju poboljšanja i transformacije ključnih poslovnih procesa.\nSuština Internet poslovanja krije se u globalnoj vidljivosti web sajta. Web sajt je poput prodavnice, s tim što se izlog prodavnice vidi u celom svetu, a ne samo u jednoj ulici. Da li ce izlog prodavnice biti oštro vidljiv ili bled i mutan, zavisi isključivo od znanja, umeća i kreativnosti vlasnika koji prodaje proizvod, uslugu ili informaciju.\nOdličan sajt moze da bude beskoristan ukoliko nema saobraćaja, odnosno ako nema posetilaca. Svrha svakog sajta je ekonomska korist, a ekonomska korist može da se ostvari samo ako ima dovoljno posetilaca koji izvršavaju željene akcije, odnosno daju Traženi Odgovor. Da bi deo ogromnog saobraćaja na Internetu skrenuli ka našem sajtu, moramo da sprovedemo u delo nekoliko akcija. Ukoliko smo već napravili sajt koji je orijentisan na uskostručnu ciljnu grupu i ako je sve ostalo u redu, možemo da počnemo da privlačimo saobraćaj.\nSEO optimizovanje web sajta za pretraživače (eng.Search engine optimization) je proces unapređenja kvaliteta i količine saobraćaja od pretraživača ka web sajtu preko "prirodne" ("organske" (organic) ili "algoritmične") rezultate pretrage. Naravno, što je sajt bolje rangiran (npr.u pretragama izlazi medju prvima na spisku), više če saobraćaja biti preusmereno sa pretraživača na njega. SEO može da obuhvati različite vrste pretraga, uključujući pretragu slika, lokalne pretrage i drugo.


Duma nakon prvog čitanja usvojila zakon o ratifikaciji START-a - Klix.ba\nRusija Duma nakon prvog čitanja usvojila zakon o ratifikaciji START-a\nRuska Duma (donji dom parlamenta) usvojila je u petak nakon prvog čitanja zakon o ratifikaciji novoga rusko-američkog Sporazuma o ograničenju strateškog ofanzivnog naoružanja (START 3), javile su ruske novinske agencije.\nZa zakon je glasalo 350 zastupnika, a 58 je bilo protiv, navode agencije, najavljujući da je drugo od tri čitanja zakazano za januar.\nNovi sporazum u Pragu su 8. aprila ove godine potpisali lideri Rusije i SAD-a, Dmitrij Medvedev i Barack Obama, i njime je predviđeno da se nuklearni arsenal dviju zemalja smanji približno za trećinu, i da se do 1.550 smanji ukupan broj nuklearnih punjenja tokom sedam godina od stupanja na snagu, a više nego dvostruko (do 800) smanji gornji nivo instaliranih i neinstaliranih nosača bojevih glava.\nU okviru dokumenta u pravno obvezujućoj formi utvrđena je uzajamna povezanost strateškoga ofanzivnog i strateškog obrambenog naoružanja, a pri njegovom potpisivanju ruska strana je iznijela posebnu izjavu o mogućnosti istupanja iz Sporazuma ukoliko obim sustava proturaketne obrane SAD-a stvori prijetnju po nacionalne interese Rusije.\nNovim desetogodišnjim sporazumom zamjenjuje se START 1 od 31. jula 1991. godine, koji je istekao decembra 2009. godine.\nSTART 3 stupa na snagu od trenutka razmjene ratifikacijskih instrumenata a predviđeno je produženje njegovog važenja za najviše pet godina ne bude li prije toga zamijenjen novim sporazumom.\nNakon razmatranja pitanja ratifikacije u Dumi, šef ruske diplomacije Sergej Lavrov je najavio da će donji dom ruskog parlamenta prilikom drugog čitanja donijeti izjavu u kojoj će poslanici odgovoriti na sva načelna pitanja iz rezolucije o ratifikaciji u američkom Senatu.\nLavrov i ministar obrane Anatolij Serdjukov odgovarali su gotovo sat vremena na pitanja zastupnika, koji su, između ostalog, bili zabrinuti zbog komentara nekoliko američkih senatora tokom razmatranja START-a u Senatu.\nOdgovarajući na jedno pitanje, šef ruske diplomacije je rekao da će ako START 3 ne stupi na snagu, to biti ozbiljan udarac ugledu Rusije, prenosi Itar-Tass.\nSerdjukov je rekao da novi sporazum predstavlja važno dostignuće u oblasti kontrole naoružanja i da u punoj mjeri odgovara sigurnosnim interesima Rusije, prenijela je agencija RIA Novosti.


Razgovori o problemu srpskih operatera u toku — Викиновости\nRazgovori o problemu srpskih operatera u toku\nPRIŠTINA. 26. aprila 2010. (Beta) - Predstavnici Euleksa saopštili su u ponedeljak da su "razgovori svih zainteresovanih strana", u vezi sa isključenjem signala srpskih mobinih operatera na Kosovu i dalje u toku.\nPortparol Euleksa Irina Gudeljević nije precizirala ko su učesnici tog razgovora.\n"Želela bih da naglasim da, mi (Euleks) osuđujemo napad na predajnik (Ipko) u selu Malo Rudare na severu Kosova. Takvi nasilnicki napadi apsolutno ne doprinose pronalaženju rešenja", rekla je ona agenciji Beta.\nGudeljević je još jednom navela da Euleks nije uključen u pitanja koja se tiču predajnika i samim tim nije ni bio deo akcije u kojima su oni demontirani.\nVeoma dobro razumemo značaj komunikacije i pozdravljamo svaku meru kojom će biti pružena podrška onima koji su ostali bez signala, zbog akcije Regulatornog tela za telekomunikacije Kosova sprovedene u cilju uspostavljanja legalnog operatera, kazala je portparolka.\n„Razgovori o problemu srpskih operatera u toku” Новинска агенција Бета, 26. април 2010. (српски)\nПреузето из „https://sr.wikinews.org/w/index.php?title=Razgovori_o_problemu_srpskih_operatera_u_toku&oldid=1629666”\nДатум и време последње измене странице: 3. мај 2010. у 17:51


Ruski MiG-31 oterao američki „Posejdon“ iznad Barencovog mora - 04.06.2021, Sputnik Srbija\nRuski MiG-31 oterao američki „Posejdon“ iznad Barencovog mora\nRuski Mig-31 oterao je avion američke patrolne avijacije „Posejdon“ iznad Barencovog mora, saopštila je pres služba Severne flote Rusije. 04.06.2021, Sputnik Srbija\nNavodi se da je tokom dana ruska kontrola vazdušnog prostora iznad Barencovog mora otkrila avion koji se približavao državnoj granici Rusije.Nakon što se strani vojni avion okrenuo od državne granice Rusije, ruski lovac se bezbedno vratio na aerodrom. U saopštenju se ističe da je let ruskog lovca izveden u skladu sa međunarodnim pravilima za upotrebu vazdušnog prostranstva i nije bilo narušavanja državne granice.Pročitajte još:\nrusija, svet, vesti, p-8 posejdon, mig-31, barencovo more, ruska avijacija\n18:04 04.06.2021 (Osveženo: 01:14 26.08.2021)\nRuski Mig-31 oterao je avion američke patrolne avijacije „Posejdon“ iznad Barencovog mora, saopštila je pres služba Severne flote Rusije.\nNavodi se da je tokom dana ruska kontrola vazdušnog prostora iznad Barencovog mora otkrila avion koji se približavao državnoj granici Rusije.\n„Iz sastava dežurnih protivvazdušnih snaga Severne flote poleteo je ruski lovac Mi-31 kako bi identifikovao avion i sprečio ga da povredi ruski granicu. Posada ruskog lovca je identifikovala avion američke patrolne avijacije P-8A ‘Posejdon’ i sproveo ga iznad akvatorije Barencovog mora dalje od granice“, navodi se u saopštenju.\nNakon što se strani vojni avion okrenuo od državne granice Rusije, ruski lovac se bezbedno vratio na aerodrom. U saopštenju se ističe da je let ruskog lovca izveden u skladu sa međunarodnim pravilima za upotrebu vazdušnog prostranstva i nije bilo narušavanja državne granice.


“Rat i dalje traje, projekat suočavanja s 90-im nije moguć” (VIDEO) | Insajder\n“Rat i dalje traje, projekat suočavanja s 90-im nije moguć” (VIDEO)\nNapadi desničarskih ekstremista na ekipu koja je snimala dokumentarni film "Albanke su naše sestre" i nastojanje da se onemoguće projekcije tog filma govore o tome da projekat suočavanja s ratnim '90-tim godinama u Srbiji nije moguć i da "rat i dalje traje", ocenjeno je na tribini "(Anti)evropske politike kulture u evropskoj prestonici kulture" u Novom Sadu.\nFoto: Medija centar Beograd / Snježana MIlivojević\nAdriana Zaharijević sa Instituta za filozofiju i društvenu teoriju iz Beograda rekla je na skupu koji je održan sinoć, da je zvaničan stav bio da Srbija '90-tih nije vodila ratove i ocenila da "samim tim, Srbija iz ratova nije ni izašla".\nDesničarski ekstremisti prekinuli su pre dve nedelje u Nišu projekciju filma "Albanke su naše sestre", a odgovornost za te incidente preuzela je klerofašistička organizacija Obraz, čije je delovanje Ustavni sud Srbije zabranio pre pet godina.\nPolicijska uprava u Nišu potvrdila je da je grupa građana negodovala zbog projekcije dokumentarnog filma "Albanke su naše sestre", ali da “nije bilo incidenata”.\nProjekcije ovog filma desničari su nastojali da onemoguće i u ostalim gradovima.\nDokumentarni film "Albanke su naše sestre" snimljen je u okviru projekta "Stvarni ljudi - stvarna rešenja", koji su partnerski realizovali Nezavisno društvo novinara Vojvodine, BIRN Kosova i Forum ZFD, s ciljem normalizacije odnosa izmedju Srbije i Kosova.\nProfesoka beogradskog Fakulteta političkih nauka Snježana Milivojević ocenila je da je "očigledno" da društvo u Srbiji ne može ništa da nauči iz nedavne prošlosti.\n“Možemo doživotno da vodimo kosovski boj”\n"Mi možemo doživotno da vodimo kosovsku bitku, ali svet se promenio", rekla je ona i založila se za razgovor o novom globalnom napadu populizma koji "razara" stabilne demokratije i institucije koje su ranije bile uzorne.\nAleksandra Đurić Bosnić iz Zavoda za kulturu Vojvodine je rekoa da je društvo u Srbiji zaglavljeno u starim formulacijama tipa da li je ugrožena teritorija, nacija, da li se kulturni identitet štiti tako što će se zaštititi ćirilica.\n"Ljude proglašavaju autošovinistima jer navodno nisu dovoljno patriote ili nisu dovoljno nacionalni. U tom smislu, nije se mnogo promenilo od '90-tih do danas", navela je Aleksandra Đurić Bosnić.\nProfesorka Fakulteta dramskih umetnosti u Beogradu Milena Dragićević Šešić ocenila je da je nekadašnji Radio B92 danas prava ilustracija "šta smo hteli, a šta smo dobili".\n"Danas imamo jednu komercijalnu plej listu i kažu da je to navodno dobro", kazala je Milena Dragićević Šešić.\nOna je ocenila da postoji ogroman stepen autocenzure u naučnim istraživanjima, u oblikovanju nastavnih programa, dok u oblastima medija i kulture autonomija ne postoji.\nTribinu u Medija centru Vojvodine organizovao je Regionalni naučni centar Instituta za filozofiju i društvenu teoriju.\nProblemom novog uzleta desnice Insajder se bavio u emisiji "Sukob oko sistema vrednosti".


Sedamdest treći dan rata u Ukrajini. Sjedinjene Države najavljuju vojnu pomoć Ukrajini vrednu 150.000.000 dolara. Savet bezbednosti prvi put od početka rata oglasio se zajedničkim saopštenjem svih zemalja članica. Generalštab u Kijevu tvrdi da je poginulo 25.000 ruskih vojnika. Rusi tvrde da su uništili zapadno naoružanje u Harkovskoj oblasti.\nKonašenkov: Oboreni ukrajinski lovci i helikopteri, uništeno oružje iz SAD i EU\nPortparol Ministarstva odbrane Rusije Igor Konašenkov saopštio je da su ruske snage visokopreciznim raketama uništile ukrajinske avione na aerodromima u Odeškoj, Arciskoj i Voznesenjskoj oblasti, a rakete „iskander“ pogodile su američku i evropsku vojnu opremu u blizini Harkova, saopštilo je rusko Ministarstvo odbrane, a prenosi Rojters. Prema navodima portparola ruskog Ministarstva odbrane Igora Konašenkova, ruske letilice oborile su bombarder Su-24, lovac Su-27, tri helikoptera Mi-8 sa padobrancima, kao i dva drona „bajraktar TB2“ kod Zmijskog ostrva, navodi Tas. Prema Sputnjiku, naveo je da su operativno-taktičkim raketnim sistemima „iskander“ oko železničkih stanica Krasnograd i Karlovka u Harkovskoj oblasti uništene značajne količine naoružanja i vojne tehnike koji su stigli iz SAD i zapadnih zemalja, kao i jedinica 58. motorizovane brigade ukrajinske vojske. (Tanjug/Tas/Sputnjik)\nČelnici SZO u Kijevu: Prikupljamo dokaze o mogućim zločinima u vezi sa zdravstvenim ustanovama\nSvetska zdravstvena organizacija (SZO) saopštila je da prikuplja dokaze za moguću istragu o navodnim ratnim zločinima ruskih snaga u vezi sa napadima na zdravstvene ustanove u Ukrajini.\nDirektor SZO za hitne slučajeve Majk Rajan, u nenajavljenoj poseti Kijevu zajedno sa šefom SZO Tedrosom Adanomom Gebrejesusom, rekao je na konferenciji za novinare da je eksplicitna odgovornost zaraćenih strana da izbegavaju napade na zdravstvene ustanove, ali je, kako je istakao, SZO već dokumentovala 200 napada na bolnice i klinike u zemlje.\n„Namerni napadi na zdravstvene ustanove predstavljaju kršenje međunarodnog humanitarnog prava i kao takvi – na osnovu istrage i pripisivanja napada – predstavljaju ratne zločine u svakoj situaciji“, istakao je Rajan.\nPrema njegovim rečima, to ne predstavlja ukupan broj napada na ukrajinske medicinske ustanove, već samo one koje je verifikovala SZO. Kijev je tvrdi da je od početka rata bilo oko 400 takvih napada.\n„Verujemo da će sistem UN i Međunarodni krivični sud i drugi preduzeti neophodne istrage kako bi procenili zločinačku nameru iza ovih napada, dodao je Rajan.\nMoskva je negirala prethodne optužbe Ukrajine i zapadnih zemalja o mogućim ratnim zločinima i negirajući nebrojeno puta da nije ciljala civile u ratu.\nMoskva potvrdila kraj evakuacije civila iz čeličane u Marijupolju\nI Moskva je potvrdila da je okončana evakuacija civila iz čeličane „Azovstalj“.Rusko ministarstvo odbrane objavilo je u subotu završetak operacije evakuacije civila iz čeličane „Azovstalj“ u ukrajinskom gradu Marijupolju.\nU objavi na internet stranici Ministarstva odbrane Rusije navodi se da ukupno 51 osoba spasena od početka trodnevne operacije u četvrtak – 18 muškaraca, 22 žene i jedanaestoro dece.\nCivili iz „Azovstalja“ ulaze u autobus (Foto: EPA-EFE/ALESSANDRO GUERRA)\nDukserica Zelenskog prodat za 90.000 funti\nDukserica maslinasto zelene boje ukrajinskog predsednika Volodimira Zelenskog prodata je za 90.000 funti na aukciji za prikupljanje sredstava za Ukrajinu u Londonu, prenosi britanski Telegraf.\nLokalni guverner: Ruske rakete pogodile pogranična mesta u ukrajinskom regionu Sumi\nDmitro Živicki, lokalni guverner tvrdi da su ruske rakete pogodile dve lokacije u blizini granice u ukrajinskoj severnoj oblasti Sumi, prenosi Rojters.\nŽivicki je u aplikaciji za razmenu poruka Telegram naveo da da je ukrajnski graničar ranjen u napadima na opštine Miropilske i Hotin.\nRojters podseća da su se ruske snage u potpunosti povukle iz oblasti Sumi početkom aprila.\nUnian: Nemačka šefica diplomatije naredne nedelje u Kijevu\nNemačka ministarka spoljnih poslova Analena Berbok doputovaće u Kijev u utorak, 10. maja, prenose mediji.\nRanije je objavljeno da je ukrajinski predsednik Volodimir Zelenski pozvao nemačkog kancelara Olafa Šolca na „snažan korak“ – da poseti Kijev 9. maja, kada se obeležava Dan pobede nad nacizmom u Drugom svetskom ratu.\nSam Šolc je nedavno rekao da će Analena Berbok „uskoro posetiti Kijev“.\nVelika Britanija: Uništen ruski tenk T-90M\nBritansko Ministarstvo odbrane u izveštaju objavljenom na Tviteru navodi da je najmanje jedan od najnaprednijih tenkova Rusije T-90M uništen u borbama u Ukrajini.\nT-90M, koji dolazi sa unapređenim oklopom dizajniranim da se bori protiv protivtenkovskog naoružanja, jedan je od 100 takvih tenkova koje koriste najbolje opremljene ruske snage.\nAli tenk „ostaje ranjiv ako ga ne podržavaju drugi elementi snaga“, saopštilo je Ministarstvo odbrane, saopštilo je Ministarstvo odbrane Velike Britanije.\nLatest Defence Intelligence update on the situation in Ukraine – 07 May 2022\nFind out more about the UK government's response: https://t.co/cAYdsWHMvV\n🇺🇦 #StandWithUkraine 🇺🇦 pic.twitter.com/4z2cRVCJpf\n— Ministry of Defence 🇬🇧 (@DefenceHQ) May 7, 2022\nKijev: Pod istragom više od 10.000 ruskih ratnih zločina\nTrenutno je pod istragom više od 10.000 navodnih ratnih zločina koje su počinile ruske snage u Ukrajini, saopštilo je Glavno tužilaštvo Ukrajine.\nU saopštenju tužilaštva stoji da je ukupno registrovano 10.257 ratnih zločina i dodaje se da je od početka sukoba 24. februara poginulo 223 dece, navodi Gardijan.\nKako se navodi, povređeno je 633 dece, prenosi britanski list.\nŠtab samoproglašene DNR: Iz Azovstalja evakuisano još 50 ljudi\nJoš 50 ljudi je evakuisano iz opkoljene čeličane Azovstalj u Marijupolju, saopštio je Štab teritorijalne odbrane samoproglašene Donjecke Narodne Republike (DNR), a ukrajinski predsednik Volodimir Zelenski kazao je da su u toku diplomatski napori da se spasu preostali borci koji se nalaze pod opsadom u čeličani.\nKako je prenela agencija Interfaks, oko 50 ljudi evakuisano je u prihvatni centar u blizini mesta Bezimene na teritoriji samoproglašene DNR.\nGeneralštab u Kijevu: Poginulo oko 25.100 ruskih vojnika\nNavode i da je, između ostalog, uništeno 2.713 borbenih oklopnih vozila, 509 oklopnih sistema, 84 sredstva PVO, 199 aviona, 155 helikoptera.\nGeneralštab dodaje da su najveći gubici neprijatelja proteklog dana zabeleženi na Slobožanskom operativnom pravcu.\nU nedelju video sastanak lidera G7 i Zelenskog\nLideri Grupe sedam najrazvijenijih zemalja (G7), uključujući i američkog predsednika Džozefa Bajdena, održaće u nedelju sastanak putem video veze sa ukrajinskim predsednikom Volodimirom Zelenskim, kako bi pokazali jedinstvo dan pre obeležavanja Dana pobede u Rusiji, saopštila je Bela kuća.\nRazgovori će biti fokusirani na novi razvoj događaja u vezi sa ratom, naporima da se Ukrajina podrži i načinima da se pokaže „dalje jedinstvo G7 u našem kolektivnom odgovoru, uključujući nametanje teških posledica za Putinov rat“, saopštio je portparol Saveta za nacionalnu bezbednost Bele kuće, prenosi Gardijan.\nRusi uništili zapadno naoružanje u Harskovskoj oblasti\nRusko ministarstvo odbrane tvrdi da je uništilo američko i evropsko naoružanje i opremu u Harkovskoj oblasti, javlja Rojters citirajući agenciju Interfaks.\nNATO očekuje dalju eskalaciju rata\nGeneralni sekretar NATO-a Jens Stoltenberg upozorio je da se u narednim nedeljama očekuje dalja eskalacija rata u Ukrajini.\nU intervjuu za nemački Velt am Zontag, Stoltenberg je rekao da ukrajinska strana mora da pređe na moderno visokokvalitetno naoružanje.\n„Dugoročno gledano, Ukrajina ne može da se brani samo oružjem iz sovjetskog doba, već mora da pređe na moderno zapadno oružje“, rekao je šef NATO-a i upozorio Rusiju na upotrebu nuklearnog oružja u Ukrajini.\n„Naša poruka je jasna: upotreba nuklearnog oružja će dovesti do toga da će na svim stranama biti samo gubitnici“, rekao je Stoltenberg.\nGeneralni sekretar NATO-a je takođe primetio da ta organizacija nema dokaze da je ruski nuklearni arsenal doveden u viši nivo pripravnosti od ruske invazije na Ukrajinu.\nBajden: Prekinuti curenje informacija\nPredsednik SAD Džozef Bajden je, u razgovoru sa najvišim američkim obaveštajnim i odbrambenim zvaničnicima, istakao značaj njihovog rada, ali i naveo da su nedavni medijski izveštaji o razmeni obaveštajnih podataka SAD sa Ukrajinom kontraproduktivni, rekla su dvojica zvaničnika administracije na koje se poziva En-Bi-Si Njuz (NBC News)\nPrvo zajedničko saopštenje članica Saveta bezbednosti\nSavet bezbednosti UN izdao je svoje prvo saopštenje o ratu u Ukrajini, uz uzdržavanje od upotrebe reči „rat“, „sukob“ ili „invazija“.\nU saopštenju se „izražava duboka zabrinutost u vezi sa održavanjem mira i bezbednosti Ukrajine“ i izražava se „snažna podrška“ generalnom sekretaru Antoniju Guteresu u traženju mirnog rešenja „spora“.\n„Savet bezbednosti podseća da su sve države članice, prema Povelji Ujedinjenih nacija, preuzele obavezu da svoje međunarodne sporove rešavaju mirnim putem“, navodi se u saopštenju koje su sačinile Norveška i Meksiko.\nS obzirom na to da Rusija ima pravo veta u Savetu bezbednosti, sprečila je donošenje i usvajanje prethodnih saopštenja o Ukrajini.\nBajden i Trido razgovarali o Ukrajini\nPredsednik SAD Džo Bajden i kanadski premijer Džastin Trido u telefonskom razgovoru istakli su svoju posvećenost da Rusiju smatraju odgovornom za napad na Ukrajinu i razgovarali o naporima da pruže bezbednosnu pomoć Ukrajini, saopštila je Bela kuća.\nBajden i Trido su takođe razgovarali o predstojećem učešću na Samitu Amerika u junu u Los Anđelesu.\nVelika Britanija donira Ukrajini generatore za struju\nVlada Velike Britanije saopštila je da će Ukrajini donirati 287 mobilnih generatora za struju, uz 569 generatora koje je ranije donirala.\nNovi generatori, koji su dovoljni za napajanje skoro 8.000 domova, koristiće se za bolnice, skloništa i druge neophodne službe, saopštilo je Odeljenje za poslovnu, energetsku i industrijsku strategiju.\nSAD šalju vojnu pomoć Ukrajini vrednu 150 miliona dolara\nAmerički predsednik Džo Bajden odobrio je novi paket vojne pomoći Ukrajini koji će obuhvatiti dodatnu artiljerijsku municiju, radare i drugu vojnu opremu vrednu 150 miliona dolara.\nBajden je rekao da je ovom isporukom, njegova administracija „skoro iscrpla“ sredstva koja je odobrio Kongres za Ukrajinu u martu i pozvao kongresmene da brzo odobre novu pomoć u vrednosti od 33 milijardi dolara,\nIsporuku nove vojne pomoći potvrdio je i državni sekretar Entoni Blinken.\nNajnovija tranša pomoći uključuje 25.000 artiljerijskih metaka kalibra 155 milimetara, kao i protivartiljerijske radare, opremu za ometanje, terensku opremu i rezervne delove.\nMoskva kaže da ruska vojska poštuje trodnevni prekid vatre u Marijupolju i oko čeličane „Azovstalj“ iz koje je evakuisana nova grupa civila.\nPotpredsednica ukrajinske vlade Irina Vereščuk rekla je i petak 50 žena, dece i starijih ljudi evakuisano iz čeličane „Azovstalj“ u Marijupolju.\nOptužila je Rusiju da stalno krši lokalni prekid vatre, dodaši da je zbog toga evakuacija bila izuzetno spora.\nSvetski program UN za hranu (WFP) saopštio je da će ljudi širom sveta gladovati ako se ukrajinske luke na Crnom moru uskoro ponovo ne otvore.\nUjedinjene nacije su zabrinute da neće biti mesta za skladištenje nove letine ukoliko se silosi sada ne isprazne, što će, smatraju, stvoriti velike količine otpada i dodatno podići cene hrane na svetskom nivou.\nUkrajinski predsednik Volodimir Zelenski traži finansijsku pomoć, za koju kaže da će biti korišćena za odbranu, deminiranje, humanitarnu, medicinsku pomoć, obnovu infrastrukture.\nUkrajinskoj vojsci stigla je nova isporuka artiljerijskog oružja iz Nemačke, a u najavi su i novi kontingenti.\nKremlj ponavlja da ne namerava da koristi nuklearno oružje.\nZapad pokušava da rasplamsa propagandni rat protiv Rusa i Rusije, tvrdi Moskva, a Peking ocenjuje da „zapadne zemlje koriste Ukrajinu kao topovsko meso da oslabe Rusiju i održe svoju hegemoniju“.\n26/02/2022 14/03/2022 oruzjeonline\t1\nUdav iz Rusije\n04/03/2022 03/03/2022 Branko Bogdanović\t0\n18/04/2022 22/04/2022 oruzjeonline\t0


Demant povodom medijskih natpisa - International Burch University\nDemant povodom medijskih natpisa\nRektorat BURCH univerziteta nastavlja rad u dosadašnjem sastavu\nUprava Bosna Sema obrazovnih institucija i BURCH univerzitet opovrgavaju navode koji su se pojavili danas u javnosti i prema kojima će na poziciju rektora BURCH univerziteta biti postavljen Mustafa Cerić, bivši reis Islamske zajednice u Bosni i Hercegovini.\nPoštujemo uvaženog prof. Mustafu Cerića i njegov rad kako tokom obnašanja funkcije vrhovnog poglavara muslimana u Bosni i Hercegovini tako i njegov društveni aktivizam i promociju naše zemlje u svijetu, no ovakva ponuda od strane osnivača BURCH univerziteta niti Senata nikada nije niti razmatrana niti je upućena bilo kome.\nBURCH univerzitet funkcioniše u svom punom kapacitetu kao i upravna tijela uključujući Senat, Nastavno-naučna vijeća i Rektorat. Svi naučno-nastavni kadrovi zadovoljavaju uslove za imenovanja na funkcije koje obnašaju, a pozicioniranje BURCH univerziteta kao najkvalitetnijeg privatnog univerziteta u Bosni i Hercegovini dokaz su uspješnosti i stručnosti akademskog kora BURCH univerziteta.


Pomoć Vojvodjanske banke programu UNICEF-a za decu sa smetnjama u razvoju i invaliditetom\nBeta 25. decembra 2017. 11:25\nVojvodjanska banka, članica OTP grupe, dala je tri miliona dinara za podršku UNICEF-ovom programu „Sport za sve“, kojim se pomaže deci sa smetnjama u razvoju i invaliditetom i njihovim porodicama.\nNovac je namenjen programima u opštinama u kojima postoje dnevni boravci za decu sa smetnjama u razvoju, obuku zaposlenih koji se o njima staraju, organizovanje sportskih manifestacija i nabavku rekreativne opreme.\nCilj je da se stvore mogućnosti da se sva deca, sa i bez smetnji u razvoju, druže, razvijaju i rastu zajedno.\n„Ulaganje u inkluzivno i pravedno okruženje, u kojem svako dete može da ostvari svoje pune potencijale i postane ravnopravan član društva, je investicija u budućnost svakoga od nas“, predsednik Izvršnog odbora Vojvodjanske banke Predrag Mihajlović.\nŠef Odseka za saradnju sa privatnim sektorom u UNICEF-u u Srbiji Vesna Savić Djukić je istakla da Vojvodjanska banka, kao članica Kluba prijatelja UNICEF-a, redovno pomaže programe za prava dece u Srbiji.\n„Podrška programu Sport za sve posebno je značajna, jer u fokusu ima decu sa smetnjama u razvoju i invaliditetom – jednu od najugroženijih grupa u društvu. Ta deca se češće suočavaju sa diskriminacijom, imaju veće šanse da dožive nasilje, eksploataciju i zlostavljanje, nego njihovi vršnjaci bez smetnji u razvoju“, navela je Savić Djukić.\nUNICEF je do sada obezbedio sportsko-rekreativnu opremu i stručnu podršku za 14 dnevnih boravaka u Beogradu, čime je obuhvaćeno skoro 1.000 dece.\nAnaliza položaja dece sa smetnjama u razvoju i invaliditetom u Srbiji, koju su uradili UNICEF i Nacionalna organizacija osoba sa invaliditetom, pokazuje da 45 odsto roditelja dece sa smetnjama u razvoju i invaliditetom navodi da su oni ili njihova deca doživeli neku vrstu vredjanja.\nUtvrdjeno je da je u 24 odsto porodica jedan od roditelja je morao da odustane od posla da bi brinuo o detetu, nasilje je doživelo izmedju 25 i 47 odsto te dece, a da 16 odsto gradjana i 18 odsto učenika smatra da je diskriminacija prema nekim grupama prihvatljiva.\nKoliko god ovo izgledalo pozitivno, meni su bankari jezivi koliko i, recimo, vampiri. Bankari ljudima prvo oderu kožu a zatim im poklone kremu za negu kože.\nBeograd: Hitna pomoć intervenisala 95 puta,15 na javnom mestu\nBeograd: Hitna pomoć intervenisala 95 puta,15 na javnom…\nNorveška: Četiri američka vojnika povređena u sudaru


Goran oktobar 22, 2019\tDruštvo Napiši komentar 38 Pregledi\nZa prvih 10 meseci ove godine radnici su se najviše žalili na nemogućnost iskorištavanja slobodnih dana, kažu u Savezu samostalnih sindikata grada Subotice. Ovaj problem najviše je mučio zaposlene u javnom sektoru.\nPo rečima predsednika Saveza samostalnih sindikata grada Subotice, Milana Popovića, za prvih 10 meseci 2019. godine ovom sindikatu najviše su se obraćali zaposleni u javnom sektoru i to sa problemom nemogućnosti iskorištavanja slobodnih dana dobijenih na ime prekovremenog rada. Kako objašnjavanju u Sindikatu, do ovog problema dolazi zbog nedovoljnog broja zaposlenih.\nJoš jedan od problema koji muči gotovo sve zaposlene su i niske zarade. U Savezu samostalni sindikata grada Subotice ističu da će novim povećanjem minimalne cene rada doći do preklapanja zarada radnika sa najnižim platama i onih koji predstavljaju “srednji kadar”. Do ove pojave dolazi jer većina poslodavaca u Srbiji povećava platu samo radnicima koji primaju minimalnu zaradu.\nKako ističu u Savezu samostalnih sindikata grada Subotice problemi radnika koji su im se obraćali uglavnom su rešavani razgovorom između predstavnika poslodavaca i Sindikata, dok je samo mali broj predmeta završavao na sudu, kada sporazum sa poslodavcem nije mogao da bude postignut.\nPrethodna Profesor dr Nenad Vunjak predstavlja knjigu na Sajmu knjiga u Beogradu\nSledeća Premijera predstave „Kraj nije raj“


Uz saglasnost da su bilateralni odnosi na veoma visokom nivou, razmotrene su mogućnosti za dalji nastavak saradnje u okviru strateškog partnerstva između Srbije i RF.\nZaključeno je da je i tokom pandemije zadržan visok nivo saradnje, a predsednik Narodne skupštine Ivica Dačić još jednom se zahvalio na pomoći koju je RF pružila Srbiji u borbi protiv epidemije, uključujući i isporuku vakcina Sputnjik V i njihovu proizvodnju u Srbiji.\nRazgovarano je aktuelnoj situaciji i izazovima na regionalnom i globalnom planu, a sagovornici su se složili da su snažna saradnja i uzajamna podrška ključni za odbranu zajedničkih interesa. Sergej Šojgu je ponovio podršku Ruske Federacije Republici Srbiji u očuvanju teritorijalnog integriteta i suvereniteta. Predsednik Narodne skupštine zahvalio se na podršci Ruske Federacije u vezi sa pitanjem Kosova i Metohije.\nOSMANIJEVA NE ŽELI DA PLAĆA VOKERA!? Predsednica lažne države ukinula finansiranje fondacije albanskog lobiste\n02. 06. 2021. u 14:23\nIvica Dačić Rusija Srbija Sergej Šojgu pandemija saradnja Srbije i Rusije vakcina ruska vakcina Sputnjik V


Koučing je kod nas sve više postaje industrija, a sve manje profesija i kako ne postoje barijere za početak bavljenja koučingom dobro se raspitajte o prethodnom obrazovanju, iskustvu i znanju kouča kojeg birate. Nekoliko pročitanih knjiga, odslušanih predavanja ili pohađanje kratkih kurseva ne čine kouča.\nPsiholozi imaju više faktora koji idu u prilog njihovom kredibilitetu kao profesionalcima koji se bave ovom oblašću.\nTemeljni vrijednosni stav kojeg zauzima geštaltista u koučingu jeste da je klijent cjelovita, zdrava i snalažljiva osoba, koja ima potrebu za individualnom autonomijom i kreativnim, efikasnim djelovanjem u sistemu i njegovim trenutnim okolnostima, odnosno, situaciji.\nGeštalt praktičari su ospobljeni za rad sa pojedincima, timovima i organizacijama. Organizacije mogu zatražiti usluge kada su u nekom procesu promjene, u krizi, kada su loši međuljudski odnosi, kada postoje aktuelni sukobi između rukovodstva i zaposlenih, ili prosto kada žele da unaprijede svoj način funkcionisanja. Geštalt koučing u organizacijama predstavlja visoko specijalizovanu primjena psihoterapijskih, psiholoških i trenerskih viještina koje za cilj imaju unapređenje organizaciskog razvoja i produktivnosti, odnosno unapređenje zdravlja svih elemeneta organizacije.


Večeras je na otvorenoj sceni na Skveru Mire Trailović svečano otvoren Bitef-Prolog, trodnevni događaj u okviru koga će, u glavnom programu, publika moći da vidi dve pozorišne predstave iz Švajcarske i Nemačke, a u pratećem raznovrstan tribinski program i druge sadržaje. U čast početka Prologa, na otvorenoj sceni Bitefa na Skveru Mire Trailović, specijalno sagrađenoj za ovu priliku, izveden je performans savremenog cirkusa Nula u produkciji Cirkusfera/Cirkobalkana, nakon čega su festival svečano otvorili Vera Konjović i Ivan Medenica. Ovo je prvi put da se Ivan Medenica, od kako je umetnički direktor festivala pojavio na sceni na otvaranju, istakavši da je Bitef-Prolog dobar uzorak i najava onoga što je Bitef trebalo da bude i što će biti najava svega onoga što će biti na objedinjenom 54. i 55. izdanju festivala.\nMedenica je istakao da je na Skveru Mire Trailović izgrađena svojevrsna Bitef tvrđava - otvorena scena gde se ključne institucije gradskog života od kako je gradova iz antičkih i drugih vremena. "Tu je pijaca, tu je crkva i iza ugla škola, i to ne bilo kakva već baletska škola, zato smo odlučili da tu izgradimo agoru i vratimo pozorište njegovoj izvornoj svrsi - mestu za preispitivanje društva i njegovu razmenu", istakao je Medenica.\nVera Konjović, urednica nekadašnjeg pratećeg programa Bitef na filmu, autorka knjige Čekajući Bitef, i vođa prevodilačkog tima Bitefa svečano je otvorila Bitef-Prolog. Vera nas je podsetila na teška vremena sa kojima se kroz istoriju Bitef suočavao, i naporima da se održi uprkos svemu posvetivši ga Miri Trailović i Jovanu Ćirilovu i svima koji su bili uz njih. Gospođa Konjović otvorila je Bitef-Prolog rekavši: "Ali posvetimo ga i onima koji su u teškim uslovima uspeli da organizuju ovogodišnji Bitef i nameravaju da to rade i u buduće svemu i svima uprkos".\nU okviru glavnog programa, u Bitef teatru je izvedena predstava Dolina jeze Štefana Kegija u koprodukciji Rimini protokola i Kameršpilea iz Minhena. Ova predstava-predavanje za centralnog junaka ima humanoidnog robota, repliku pisca Tomasa Melea, koji usled bipolarnog poremećaja ličnosti ima strah od javnog nastupa, te ga replika zamenjuje. Istovremeno publika je na otvorenoj sceni Bitefa uživala u emitovanju snimka predstave, a zatim u razgovoru "Susreti sa autorima" koji je vodila Minja Bogavac, sa rediteljem predstave Štefanom Kegijem. Štefan Kegi nije prisustvovao ragovoru uživo, nego se razgovoru priključio putem ekrana na otvorenoj sceni Bitefa iz Bona. U cilju demokratizacije Bitefa gledaoci širom zemlje su istovremeno, zahvaljujući tradicionalnoj saradnji festivala i njegovog medijskog pokrovitelja RTS mogli da ekskluzivno pogledaju snimak predstave na drugom kanalu nacionalne televizije, a publika iz celog sveta program uživo putem Jutjub kanala Bitef festivala, izuzev predstave Dolina jeze koja će od sutra u svim terminima biti emitovana i na Jutjub kanalu Bitefa.


POBOLJŠANJE VODOSNABDIJEVANJA U MZ KAMENICA\nAktuelnosti 18 Novembar 2021\t Klikova: 114\nU MZ Kamenica u toku je realizacija vrlo važnih projekata iz oblasti vodosnabdijevanja, kako bi se obezbijedile dodatne - nedostajuće količine vode, kao i riješio problem čestih zamućenja vode na postojećem lokalnom vodovodu.\nProjekti se realizuju po Sporazumu o zajedničkom učešću iz Budžeta KS - Ministarstvo komunalne privrede, infrastrukture, prostornog uređenja, građenja i zaštite okoliša i Općine Ilijaš za 2021. godinu iz sredstava vodnih naknada, a odnose se na:\n- Povećanje kapaciteta pitke vode u vodovodnom sistemu MZ Kamenica sa izvorišta “Jazić”.\nOvim projektom će se riješiti nedostatak pitke vode koji je naročito izražen u ljetnim mjesecima, a podrazumijeva izgradnju kaptaže sa taložnicom i vodnom komorom, kao i izgradnju pumpnog postrojenja i potisnog cjevovovda u dužini cca 950 m.\nVrijednost projekta iznosi 140.027,07 KM, iz Budžeta KS izdvojeno je 100.000,00 KM , preostali dio obezbjeđuje Općina Ilijaš iz svog Budžeta.\nIzvođač radova je “BETACOMPAY” doo Kakanj.\n- Izgradnja filterskog postrojenja “Zajazine” - vodovodni sistem MZ Kamenica,\nOvaj projekat će omogučiti eliminisanje česte pojave mutnoće koja se javlja kod izvorišta “Zajazine” kako bi se omogučilo građanima da koriste zdrastveno ispravnu vodu.\nVrijednost projekta iznosi: 229.917,93 KM, od čega je iz Budžeta KS obezbijeđeno 151.696,33 KM , a preostali dio sredstava 78.221,60 KM je obezbijedila Općina Ilijaš.\nIzvođač radova je firma “MIBRAL” doo Sarajevo.\nU ovoj godini po Sporazumu realizovati će se i projekat “ Zamjena mjerača protoka vode na lokalnim vodovodima (Srednje, Čevljanovići , Dragoradi, Nišići i Kamenica).”\nVrijednost projekta 249.700,82 KM od čega se iz Budžeta KS izdvaja 200.000,00 KM, Općina Ilijaš iz svog Budžeta 20.000,00 KM, a iznos od 29.700,82 KM će izdvojiti JKP “Vodostan” doo Ilijaš koji će i implementirati navedeni projekat.\nRealizacijom ovog projekta biće omogućeno postizanje višeg kvaliteta nadzora i praćenja protoka i pritiska u vodovodnim mrežama, a sami podaci će se prenositi i pohranjivati putem DATA loggera u upravi preduzeća i biće dostupni 24 sata za potrebe bilo kakve analize i kontrole. Ističemo da je za realizaciju navedenih projekata Općina Ilijaš obezbijedila svu neophodnu projektnu dokumentaciju, riješila neophodne imovinsko-pravne odnose, kao i izdala potrebna odobrenja za građenje. Nadzor nad izvođenjem radova vrši Zavod za izgradnju KS kako je i regulisano kroz navedeni Sporazum.


Slovenija mobilisala rezervnu policiju zbog migranata - Istinito.com - Ne budi ovca!\nČetvrtak, Januar 23, 2020\nPočetna > Region > Slovenija mobilisala rezervnu policiju zbog migranata\nSlovenija mobilisala rezervnu policiju zbog migranata\n8. Avgusta 2019. Istinito132Leave a Comment on Slovenija mobilisala rezervnu policiju zbog migranata\nSlovenačka vlada danas je mobilisala veći broj pripadnika rezervne policije koji bi trebalo da zamijene policajce na godišnjem odmoru, a zbog povećanog priliva migranata kao i pojačanog saobraćaja u turističkoj sezoni.\nDonjeta je odluka da se u rad policije do kraja godine dodatno angažuju pripadnici pomoćne policije iako je po pravilu zakonsko ograničenje njihovog angažovanja 30 dana u jednoj godini, prenosi Hina.\nU vladi navode da se obim zadataka policije na granici s Hrvatskom povećava zbog porasta ilegalnih migracija u odnosu na prošlu godinu i zbog bezbJednosne situacije u saobraćaju koja se ove godine pogoršala.\nDirektorka slovenačke policije Tatjana Bobnar rekla je prIJe nekoliko dana prilikom završetka obuke nove klase policijskih pripravnika da je kadrovska situacija u policiji kritična i da bi policiji bilo potrebno 700 novih zaposlenih.\nPoslanici Socijalističke partije traže od Viškovića da smijeni ministra Đokića!\n"Hakuna matata" istrage kao paravan za opstanak korumpiranog sistema\nFejon: Ulazak Srbije i Crne Gore u EU u najoptimalnijim uslovima do 2025. godine\nDodatak za drugo i četvrto dijete veći za 0,9 maraka\nNjemačka usvojila Akcioni plan o migracijama\nOd raka grlića materice u RS sedmično umre jedna žena\nSAD želi da suzbije "porođajni turizam"\nPutin predložio održavanje samita svjetskih lidera\nTagged istinito migranti policija slovenija\nVučić: Albanski političari su kao djeca\nProdao kćerku za 5.000 evra\nPoslanici Socijalističke partije od Viškovića traže da smijeni Đokića!\n“Hakuna matata” istrage kao paravan za opstanak korumpiranog sistema\nDačić: Pritisak na Prištinu treba da bude mnogo jači


Šolet: SAD posvećuju pažnju BiH, imamo alate za krizu – Krstarica\nŠolet: SAD posvećuju pažnju BiH, imamo alate za krizu\nTanjug 16. novembra 2021. 22:06\nVAŠINGTON – SAD posvećuju veliku pažnju bosanskoj političkoj krizi i imaju alate koje mogu da iskoriste protiv nacionalističkih lidera koji izazivaju podele u ratom zaplašenoj, multietničkoj balkanskoj zemlji koju pokušavaju da rasparčaju“, rekao je danas visoki američki zvaničnik Derek Šolet.\nOn je rekao da ako neki lideri nastave putem podela, dezintegracije, povlačenja iz centralnih institucija, postoje alati kojim će SAD morati da kazne takvo ponašanje i uz to je pomenuo moguće sankcije.\n„Naš apel liderima u Bosni je da se uzdignu iznad svog sopstvenog interesa i da pokušaju da imaju na umu širi interes svog okruženja“, poručio je savetnik američkog Stejt departmenta Derek Šolet u intervjuu za AP.\nŠolet, koji vrši funkciju savetnika američkog državnog sekretara, stigao je u Bosnu u ponedeljak na trodnevne sastanke sa njenim najvišim političkim liderima u trenutku najgore političke krize u zemlji otkako je 1995. godine Dejtonskim mirovnim sporazumom uz posredovanje SAD okončano više od tri i po godine krvoprolića.\n„Veoma smo zabrinuti. U Vašingtonu se posvećuje velika pažnja situaciji ovde, mnogo je zabrinutosti zbog putanje kojom se Bosna kreće”, poručio je američki zvaničnik.\nŠolet je rekao da SAD i dalje veruju da Bosna „nije prošla tačku bez povratka“.\n„I dalje verujemo da postoji šansa da se sve ovo zaustavi i to nije samo stav SAD, tu su naši partneri u Evropi“, dodao je.\nRekao je i da će biti potreban rad na jačanju bosanskih demokratskih institucija i usmeravanju zemlje ka cilju konačnog pridruživanja Evropskoj uniji.\n„Biće mnogo teških odluka koje će morati da se donesu, ali SAD su posvećene da učine sve što mogu da spreče da se desi najgore i više od toga da pokušaju da postignu još bolji ishod vraćanjem Bosne na put ka njenoj evroatlantskoj destinaciji“, rekao je Šolet.